
Pastebėjimai 


S maršruto autobusas, spūsties metas. Maždaug 
dvidešimt šešerių metų tipelis fetrine skrybėle, 
ant jos vietoje kaspino - virvelė, jo kaklas per lai- 
bas, lyg būtų timptelėtas aukštyn. Žmonės išlipa. 
Minėtas tipelis įširsta ant kaimyno. Priekaištauja, 
kad anas jį stumteli kaskart, kai kas nors eina pro 
šalį. Balsas verksmingas, o norėtų, kad skambėtų 
piktai. Pamatęs laisvą vietą suskumba sėstis. 

Po dviejų valandų sutinku jį Romos aikštėje, 
prie Sen Lazaro stoties. Jis su bičiuliu, kuris sako: 
„Tau reikėtų į apsiaustą įsisiūti dar vieną sagą.“ 
Paaiškina, kur (apykaklėje) ir kodėl. 


Dvigubas įrašas 


Maždaug vidudienį ir dvyliktą valandą atsidū- 
riau ir buvau pilno ir beveik sausakimšo S linijos, 
važiuojančio nuo Kontreskarpo iki Šamperė, auto- 
buso ir viešojo transporto priemonės galinėje plat- 
formoje ir terasoje. Pamačiau ir pastebėjau gana 
juokingą ir gerokai komišką jauną vyrą ir seną 
paauglį: liesas kaklas ir išdžiūvęs kamblys, virvelė 
ir pynutė aplink skrybėlę ir galvos apdangalą. Po 
susistumdymo ir sąmyšio jis sako ir taria graudu- 
lingu ir verkšlenančiu tonu ir balsu, kad jo kaimy- 
nas ir bendrakeleivis tyčia ir valingai jį stumia ir 
mygia kiekvieną kartą, kai kas nors išlipa ir įlipa. 
Tai pareiškęs ir paaušinęs burną, jis puola ir lekia 
prie laisvos ir tuščios vietos ir sėdynės. 

Po dviejų valandų ir praėjus šimtui dvidešim- 
čiai minučių sutinku ir pamatau jį Romos aikštėje 
ir priešais Sen Lazaro stotį. Jis yra ir būna su drau- 
gu ir bičiuliu, kuris pataria jam ir skatina pridėti ir 
prisiūti dar vieną sagą ir kaulinį skrituliuką prie jo 
apsiausto ir palto. 


Litotės 


Buvome keli, važiuojantys petys į petį. Jaunas 
vyras, kuris atrodė ne itin protingas, minutę kitą 
šnekėjo su šalia stovėjusiu ponuliu, paskui nuėjo 
atsisėsti. Po poros valandų vėl jį sutikau, buvo su 


draugu ir kalbėjo kažką apie skudurus. 


Metaforiškas 


Dienos akyje, įmestas į baltapilviu vabzdžiu 
keliaujančių sardinių krūvą, gaidžiūkštis ilgu nu- 
pešiotu kaklu vienai iš jų, taikiai, staiga puolė 
pamokslauti, jo šneka tratėte tratėjo priešiškumo 
persmelktame ore. Paskui, pajutęs tuštumos trau- 
ką, geltonsnapis puolė į jos pusę. 

Tą pačią dieną išvydau jį nykioje miesto dykro- 
je - kitas nušluostė jam nosį vos paminėjęs papras- 


tą sagą. 


Retrospektyvus 


„Tau reikėtų įsisiūti dar vieną sagą į apsiaustą, — 
pasakė jam draugas. Sutikau jį Romos aikštės vidu- 
ryje po to, kai buvau matęs godžiai puolantį prie 
sėdimos vietos. Prieš tai jis piktinosi, kad kitas 
keleivis, anot jo, bakinęs jį kas kartą, kai tik kas 
nors išlipdavo. Jaunas nupiepėlis dėvėjo komišką 
skrybėlę. Tai atsitiko pilnutėlio autobuso S plat- 
formoje aną vidudienį. 


Staigmenos 


Jau kad susigrūdom, tai susigrūdom toje au- 
tobuso platformoje! O koks kvailas ir juokingas 
atrodo tas vaikinas! Ir ką gi jis daro? Ogi užsima- 
no kivirčytis su žmogėnu, kuris - pasak to paukš- 
telio — neva jį stumčiojęs! O paskui nesugalvoja 
nieko geresnio nei eiti ir atsisėsti į atsilaisvinusią 
vietą! Užuot palikęs ją damai! 

Spėkit, ką po dviejų valandų sutinku priešais 
Sen Lazaro stotį? Tą patį dabitą! Kaip tik klausėsi 
patarimų dėl aprangos! Draugo patarimų! 

Sunku patikėti! 


Šapnas 


Regėjosi, kad viską aplink gaubia perlamutri- 
nis rūkas, buvo matyti daugybė neryškių būtybių, 
iš kurių, tiesa, gana aiškiai išsiskyrė vieno jauno 
vyro figūra, pernelyg ilgas kaklas tarytum įspėjo 
apie baugštų ir irzlų to asmens būdą. Kaspinas ant 
jo skrybėlės buvo pakeistas virvelių pyne. Vėliau 
jis barėsi su žmogysta, kurios nemačiau, o paskui 
tarsi baimės apimtas staiga pranyko koridoriaus 
prieblandoje. 

Kitoje sapno dalyje matau jį saulės atokaitoje 
žingsniuojantį pro Sen Lazaro stotį. Jis su bičiu- 
liu, tas jam sako: „Tau reikėtų į apsiaustą įsiūti dar 
vieną sagą. 

Tada aš nubudau. 


Prognozė 


Kai stos vidudienis, tu atsidursi galinėje au- 
tobuso platformoje, kur grūsis keleiviai, tarp jų 
pastebėsi komišką jaunikaitį: skeletiškas kaklas, 
minkšta fetrinė skrybėlė be jokio kaspino. Vaikis 
jausis prastai. Jam atrodys, kad vienas ponas tyčia 
jį stumčioja, kai tik pro šalį eina įlipantys ar išli- 
pantys keleiviai. Taip ir pasakys, bet anas panieki- 
namai neatsilieps. Ir panikos pagautas komiškasis 
jaunikaitis jam prieš pat nosį spruks prie laisvos 
sėdynės. 

Kiek vėliau tu vėl išvysi jį Romos aikštėje prie- 
šais Sen Lazaro stotį. Jį lydės draugas, tu išgirsi 
šiuos žodžius: „Tavo apsiaustas iki galo neužsisega, 
reikia įsiūti dar vieną sagą.“ 


Inversija 


Juokingą jauną vyrą, kai vieną dieną važiavau 
S linijos autobusu pilnutėliu, lyg kam nors timpte- 
lėjus pailgintu kaklu, dėvintį virvele apjuostą skry- 
bėlę, aš pastebėjau. Tonu pasipūtėlišku ir graudu- 
lingu, stovėjusiu šalia jo ponu vienu jis piktintis 
ėmė. Nes anas jį stumdė kartą kiekvieną, išlipo 
kai žmonės. Atsisėdo jis ir prie laisvos vietos lėkė. 
Aikštėje (Romos) sutikau jį valandų po dviejų, 
prie apsiausto sagą jam patarė draugas prisiūti dar 


vieną. 


Vaivorykštė 


Vieną dieną važiuoju galinėje violetinio autobu- 
so platformoje. Ten stovi gerokai komiškas jaunas 
vyras: indigo kaklas, skrybėlę juosia pynutė. Staiga 
kad ims piktintis mėlynu ponu. Priekaištauja, tie- 
sa, žaliu balsu, kad anas jį stumdo, kai tik žmo- 
nės išlipa. Tada pats puola geltonos sėdynės link 
ir klesteli. 

Po poros valandų sutinku jį priešais variaspalvę 
stotį. Žingsniuoja su draugu, o tas jam pataria pri- 
sisiūti dar vieną sagą prie raudono apsiausto. 


Zodžių sąrašas 


(Kraitis, bajonetė, priešas, koplyčia, atmosfera, 
Bastilija, laiškas.) 

Kartą atsidūriau autobuso, tikriausiai priklau- 
siusio Paryžiaus viešojo transporto likimą lemian- 
čio pono Vestuvio dukters kraičiui, galinėje plat- 
formoje. Ten stypsojo ganėtinai komiškas jaunas 
vyras: ne todėl, kad nesegėjo bajonetės, bet net 
nesegėdamas atrodė lyg segėtų! Ūmai tas jaunas 
vyras puolė priešą — už nugaros stovintį poną. 
Apkaltino, kad anas elgiasi ne taip mandagiai, kaip 
elgiamasi koplyčioje. Įkaitinęs atmosferą, džiūsna 
nukėblino atsisėsti. 

Po poros valandų sutikau jį už dviejų ar trijų 
kilometrų nuo Bastilijos su bičiuliu, tas jam patarė 
įsisiūti į apsiaustą dar vieną sagą - o juk savo nuo- 
monę kuo puikiausiai galėjo išdėstyti ir laiške. 


Dvejonės 


Gerai nežinau, kur tai įvyko... bažnyčioje, šiukš- 
lių dėžėje, masinėje kapavietėje? Gal autobuse? 
Ten buvo... o kas ten buvo? Buvo kiaušinių, kili- 
mų, ridikėlių? Griaučių? Taip, bet dengiamų kūno, 
dar gyvų. Taip, man regis, taip ir buvo. Žmonės 
autobuse. Bet buvo vienas (ar du?), kuris išsiskyrė 
iš kitų, gerai nebeprisimenu kuo. Didybės manija? 
Nutukimu? Melancholija? O gal... veikiau... jau- 
nyste, kurią puošė ilga nosis? Smakras? Nykštys? 
Ne: kaklas ir keista, keista, keista skrybėlė. Jis ėmė 
kivirčytis, taip taip, su kitu keleiviu (vyru ar mo- 
terimi? vaiku ar senuku?). Kivirčas baigėsi, galų 
gale viskas kažkaip baigėsi — tikriausiai vienas iš 
priešininkų paspruko. 

Man atrodo, kad sutikau tą patį veikėją, tik 
kur? Prie bažnyčios? Prie kapavietės? Prie šiukšlių 
dėžės? Su bičiuliu, kuris tikriausiai jam kažką sakė, 


bet ką? Ką? Ką gi? 


Patikslinimai 


12 valandą 17 minučių dešimties metrų ilgio, 
2,1 m pločio ir 3,5 m aukščio S linijos autobuse, nuo 
išvykimo taško nutolusiame > km 600 m vežan- 
čiame 48 žmones, vyriškos lyties asmuo - 27 metų, 
3 mėnesių ir 8 dienų, 172 cm ūgio, sveriantis 65 kg 
dėvintis 17 centimetrų aukščio skrybėlę, kurios iš- 
kilumas buvo apjuostas 35 centimetrų ilgio kaspinu, 
kreipėsi į 48 metų, 4 mėnesių ir 3 dienų amžiaus 
vyrą, kurio ūgis 168 cm, svoris - 77 kg ištardamas 
jam maždaug keturiolika žodžių, kurie skambėjo 
maždaug penkias sekundes, ir užsiminė apie neva- 
lingą 15—20 mm amplitudės svyravimą. Paskui pa- 
ėjo maždaug du metrus dešimt centimetrų į šalį ir 
atsisėdo. 

Po 118 minučių jis buvo per dešimtį metrų nuo 
Sen Lazaro stoties, priemiestinių traukinių atvy- 
kimo pusėje, vaikštinėjo pirmyn atgal trisdešim- 
ties metrų atstumu kartu su dvidešimt aštuonerių 
metų draugu, 170 cm ūgio ir 71 kg svorio, tas pa- 
vartodamas penkiolika žodžių jam patarė penkiais 
centimetrais į zenito pusę perkelti trijų centimetrų 
skersmens sagą. 


Subjektyvus požiūris 


Tą dieną aš nebuvau nepatenkintas savo ap- 
ranga. Pirmąkart užsidėjau naują, kiek šelmišką 
skrybėlę ir apsirengiau apsiaustą, apie kurį buvau 
kuo puikiausios nuomonės. Prieš Sen Lazaro stotį 
sutikau X, kuris mėgino sugadinti man malonu- 
mą stengdamasis įrodyti, kad mano apsiausto apy- 
kaklė pernelyg atvira ir turėčiau įsiūti papildomą 
sagą. Vis dėlto jis nedrįso užsipulti mano galvos 
apdangalo. 

Truputėlį anksčiau labai gražiai sukirtau kaž- 
kokį stuobrį, kuris tyčia mane kumšnojo kiekvie- 
ną kartą, kai pro šalį eidavo išlipantys ar įlipantys 
keleiviai. Tai vyko viename iš prišnerkštų omnibu- 
sų, kurie priguža plebso kaip tik tuo metu, kai esu 
priverstas jais važiuoti. 


Kitas subjektyvumas 


Šiandien autobuso platformoje šalia manęs sto- 
vėjo vienas iš tų snarglių, kokių dabar jau, laimei, 
nebeatsiranda, kitaip vieną galų gale nudaigočiau. 
Tas kokių dvidešimt šešerių - trisdešimties vaikė- 
zas mane labiausiai erzino ne dėl ilgo nupešioto 
kalakuto kaklo, o dėl skrybėlės kaspino - šis buvo 
sumenkintas iki kažkokios baklažano spalvos vir- 
veliūkštės. Ak, pašlemėkas! Koks jis man atrodė 
atgrasus! Kadangi tuo metu autobuse buvo daug 
žmonių, pasinaudojau susistumdymu, kai žmonės 
išlipa ar įlipa, vis besdamas alkūne jam tarp šon- 
kaulių. Pagaliau jis bailiai nešė kudašių man dar 
nespėjus užminti jam ant letenos - kad žinotų, iš 
kur kojos dygsta. Norėdamas įžeisti dar būčiau 
pasakęs, kad per plačiai iškirptame jo apsiauste 
trūksta vienos sagos. 


Pasakojimas 


Kartą apie vidudienį netoli Monso parko, sto- 
vėdamas atvirame beveik pilno S maršruto (dabar 
tai 84 maršrutas) autobuso gale, pastebėjau žmo- 
gystą itin laibu kaklu, dėvintį fetrinę skrybėlę, ku- 
rią vietoj kaspino juosė pinta virvutė. Tas asmuo 
staiga ėmė kibti prie kaimyno: šis, girdi, tyčia nu- 
mina jam koją kiekvieną kartą, kai keleiviai įlipa 
ar išlipa. Bet jis netrukus liovėsi ginčytis ir puolė 
ant atsilaisvinusios sėdynės. 

Po dviejų valandų vėl pamačiau jį priešais Sen 
Lazaro stotį gyvai besišnekučiuojantį su draugu, 
kuris jam patarė sumažinti tarpą tarp palto atvar- 
tų - kreiptis į patyrusį siuvėją, kad viršutinę sagą 
persiūtų kiek aukščiau. 

Žodžių daryba 


Aš platformavau važobusu kartu su minia kaip 
įprasta liutecijos-viduržemio erdvėlaikyje ir kaimy- 
navau su kaklailgiu pynučiaskrybėliumi snargliu- 
mi. O jis kažkanonimui ir sako: „Jūs mane stum- 
datrodot.“ Taip išsiliejęs jis godžiai atsilaisėdo į 
vietą. Vėlesniame erdvėlaikyje išvydau jį senlaza- 
raikštant su X, kuris jam sakė: „Turėtum papildsa- 
guoti apsiaustą.“ Ir pakodėlaiškino jam priežastį. 

Neiginiai 


Tai buvo ne laivas, ne lėktuvas, o sausumos 
transporto priemonė. Buvo ne rytas, ne vakaras, 
o vidudienis. Tai buvo ne kūdikis, ne senukas, o 
jaunas vyras. Tai buvo ne kaspinas, ne virvelė, bet 
pynutė. Ten vyko ne procesija, ne muštynės, o su- 
sistumdymas. Jis buvo ne geraširdis, ne piktas, o 
tūžmingas. Tai buvo ne tiesa, ne melas, o dingstis. 
Buvo ne stačias, ne sėdintis, o norintis atsisėsti. 

Tai nutiko ne išvakarėse, ne kitą, o tą pačią die- 
ną. Ne Šiaurės stotyje, ne Liono, o Sen Lazaro. Tai 
buvo ne giminė, ne svetimas, o draugas. Ne įžeidė, 
ne pasišaipė, o patarė dėl aprangos. 

Animizmas 


Minkšta, ruda, įdubusi, nulėpusiais kraštais, 
virvelių pyne apjuosta skrybėlė stirksojo tarp kitų, 
o kresteldavo tik tada, kai ją gabenančios auto- 
mobilinės transporto priemonės ratai perduoda- 
vo gatvės nelygumus jai - skrybėlei. Kiekvienoje 
stotelėje pro šalį einantys keleiviai sujudindavo į 
šonus kartais gana smarkiai, galų gale tai supyk- 
dė ją —- skrybėlę. Rūstybę ji išreiškė per tarpinin- 
ką - žmogaus balsą, su ja siejamą kūno audinio, 
struktūriškai dengiančio beveik sferišką kaulinį 
miau jos — skrybėlės. Paskui staiga nuėjo ir atsisė- 
do - skrybėlė. 

Po valandos ar dviejų vėl pamačiau per kokį 
metrą šešiasdešimt šešis centimetrus aukščiau že- 
mės judant pirmyn ir atgal prieš Sen Lazaro sto- 
tį - skrybėlę. Draugas patarė įsiūti papildomą sagą 
į apsiaustą... papildomą sagą... į apsiaustą... ir pasa- 
kyk tu man šitaip... jai... jai - skrybėlei! 

Anagaramos 


Buseauto S tūspies metu vienas daugmaž šeše- 
riųdvidešimt pasti, kurio klaska buvo baslai, o bė- 
lęskry vietoje kinopas juosė velėvir, barėsi su tuki 
lekeiviu: talkino, kad anas nytečia jį dostum. Taip 
verkšnojęspa, jis lėpuo į sąlaiv ąviet. 

Po andosval kausuti jį Moros ekštėjai prieš Nes 
Zalaro stotį. Jis su gudrau, tas kasė jam: „Tau kei- 
rėtų sįsiūsidinti popilmadą gasą į siaustapą.“ Ir ra- 
podė jam vietą (apykaklėje). 

Atskyrimai 


Autobuse (nereikėtų jo painioti su kitu busu) 
aš pamačiau (bet nepriėjau arčiau) veikėją (ne 
paslaugų teikėją), dėvintį skrybėlę (ne siurbėlę), 
apjuostą pinta virvele (o ne virta pynele). Jo gal- 
va stirksojo (o ne spoksojo) ant laibo kaklo (o 
ne ant klaikaus bailio). Kadangi minia stumdėsi 
(o ne dama maudėsi), naujas keleivis (o ne senas 
kareivis) aną žmogėną nustūmė tolyn (o ne iškėlė 
aukštyn). Minėtasis ėmė burbėti (o ne kelnėtasis 
liovėsi drebėti), bet pamatęs laisvą vietą (ne atki- 
šęs aukštą mietą), puolė sėstis (ne aukštielninkas 
griuvo skėstis). 

Aš vėliau jį pamačiau (o ne pamatas nulietas 
kiek stačiau) prieš Sen Lazaro stotį (ne ten, kur 
senis geni lapuotį): šnekučiavosi su bičiuliu (o ne 
glebėsčiavosi tarp gėlių) apie sagą apsiauste (nerei- 
kėtų painioti: ne skalbinius kieme džiaustė). 

Homoteleutonai 


Karštą dieną nesididžiuoju, kad važiuoju trans- 
portu viešuoju, greta šmikis apatiniu žandikauliu 
ir katiliuku pilkuoju į šalis kinkuoja. Vienas keis- 
tuolis šalia svyruoja ir jį kumščiuoja, tas sumos- 
taguoja ir užbliūva balsu klaikiuoju: „Kvaily, tuoj 
nokautuoju!“, bet įniršį sugromuliuoja, kapituliuo- 
ja, ir, subinę kitur padėjęs, toliau važiuoja. 

Po valanduoju prieš stotuoju Sen Lazaruoju aš 
jį vėl pamatuoju — diskutuoja apie saguojų, apie 
saguojų savo apsiaustuoju. 

Ofzcialus laiškas 


Turiu garbės jums pranešti žemiau išdėstytus 
faktus, kurių bešališku ir pasibaisėjusiu liudinin- 
ku man teko būti. 

Tą dieną, maždaug vidudienį, stovėjau galinėje 
platformoje, autobuse, važiavusiame Kurselio gatve 
Šamperė aikštės kryptimi. Minėtasis autobusas buvo 
pilnas, drįsčiau pasakyti, net daugiau negu pilnas, 
nes kontrolierius papildomai įleido kelis išrinktuo- 
sius be jokios pateisinamos priežasties, o skatinamas 
vien perdėto širdies gerumo, pastūmėjusio jį pažeis- 
ti taisykles, todėl vėliau virtusio beveik aplaidumu. 
Kiekvienoje stotelėje išlipantys ir įlipantys, pirmyn 
ir atgal zujantys keleiviai kaipmat sukėlė tam tikrą 
susistumdymą, paskatinusį vieną keleivį piktintis, — 
tiesa, gana droviai. Turiu pridurti, kad vos tik atsi- 
rado galimybė, jis nuėjo atsisėsti. 

Prie šio trumpučio pasakojimo dar pridursiu: 
kiek vėliau turėjau progą pamatyti tą keleivį as- 
mens, kurio tapatybės man nepavyko nustatyti, 
draugijoje. Jie gyvai šnekučiavosi, regis, apie este- 


tinio pobūdžio dalykus. 

Minėtomis aplinkybėmis prašau jus, Pone, nu- 
rodyti, kokias išvadas turėčiau padaryti iš šių fak- 
tų ir kokio požiūrio gyvenime, jūsų manymu, man 
derėtų laikytis ateityje. 

Tikėdamasis jūsų atsakymo, prašau jus, Pone, 
priimti mano visišką ir, mažų mažiausiai, uolią 


pagarbą. 


Anotacija 


Kaip visada meistriškai parašytame romane 
žymusis prozininkas X, kuriam jau esame dėkingi 
už daugelį šedevrų, pasistengė sukurti vien išraiš- 
kingus personažus, veikiančius visiems - ir ma- 
žiems, ir dideliems — gerai suprantamoje aplinkoje. 
Intriga užsimezga, kai autobuse susitinka šio pasa- 
kojimo veikėjas ir kiek mįslingas asmuo, puolantis 
kivirčytis su pirmu pasitaikiusiu. Pabaigos epizode 
matome, kaip šis paslaptingas asmuo kuo atidžiau- 
siai klausosi draugo - žinovo dabitos — patarimų. 
Visuma palieka žavingą įspūdį: rašytojas X jį nuau- 
dė jausdamas ypatingą pasimėgavimą. 

Onomatopėjos 


S linijos (siena smaugliai slysta smagiai) autobu- 
so, pukšt pukšt pukšt, platformoje, plat plat plat, - 
buvo maždaug vidudienis, din din dan, din din 
dan, - vienas komiškas efebas, fe fe fe, dėvintis ne 
šiaip sau skrybėlę, o lia lia, staiga atsisuko (suk suk 
ratelį) į kaimyną ir įniršęs rrr, rrr jam rėžė, ahm 
ahm: „Pone, jūs tyčia mane stumdote.“ Tik paukšt. 
Tai pasakęs tik plast, kad puls prie laisvos vietos ir 
šlumšt, atsisėdo. 

Tą pačią dieną, kiek vėliau, din din dan, din 
din dan, vėl jį pamačiau kartu su kitu efebu, fe 
fe fe, tas jam pliauškė apie apsiausto sagą (brr, brr, 
brr, vadinasi, nebuvo taip jau šilta...). 


Tik - paukšt. 

Loginė analizė 


Autobusas. 

Platforma. 

Autobuso platforma. Tai vieta. 
Vidudienis. 

Maždaug. 

Maždaug vidudienis. Tai laikas. 
Keleiviai. 

Kivirčas. 

Keleivių kivirčas. Tai veiksmas. 
Jaunas vyras. 


Skrybėlė. Ilgas laibas kaklas. 


Jaunas vyras su skrybėle, kuri apjuosta pynele. 


Tai pagrindinis veikėjas. 
Kažkas. 

Kažkas. Tai antraeilis veikėjas. 
Aš. 

Aš. 

Aš. Trečias veikėjas. Pasakotojas. 
Žodžiai. 

Žodžiai. 


Žodžiai. Tai, kas buvo pasakyta. 

Laisva vieta. 

Užimta vieta. 

Laisva vieta, paskui užimta. Tai rezultatas. 
Sen Lazaro stotis. 

Po valandos. 

Draugas. 

Saga. 

Kitas išgirstas sakinys. Tai išvada. 

Loginė išvada. 


Įkyrumas 


Vieną dieną, maždaug vidudienį, įlipau į beveik 
pilną S maršruto autobusą. Beveik pilnu S marš- 
ruto autobusu važiavo gerokai komiškas jaunuolis. 
Įlipau į tą patį autobusą kaip ir jis, tas jaunuolis, 
anksčiau už mane įlipęs į beveik pilną S maršruto 
autobusą maždaug vidudienį, jis dėvėjo skrybėlę, 
kuri pasirodė gerokai juokinga man, kaip ir jau- 
nuolis, įlipusiam į tą patį S maršruto autobusą vie- 
ną dieną, maždaug vidudienį. 

Skrybėlę juosė savotiška į virvę panaši pynutė, 
o jaunuolis, kuris ją, tą skrybėlę, - ir pynutę — dė- 
vėjo, važiavo tuo pačiu kaip aš autobusu, beveik 
pilnu, nes buvo vidudienis, o po skrybėle, kurios 
pynutė buvo panaši į virvę, tįsojo veidas, laikomas 
ilgo, ilgo kaklo. Ak! Koks ilgas buvo kaklas to jau- 
nuolio, dėvėjusio virvute apjuostą skrybėlę, S marš- 
ruto autobuse vieną dieną, maždaug vidudienį! 

Vieną dieną, maždaug vidudienį, autobuse, ga- 
benusiame mane ir jaunuolį, kurio ilgas kaklas 
stirksojo po juokinga skrybėle, į galutinę S maršru- 
to stotelę, vyko smarkus susistumdymas. Žmonės 

vis susitrenkdavo, todėl staiga kilo pasipiktinimas — 
jį vieną dieną, maždaug vidudienį, S maršruto au- 
tobuso platformoje išreiškė jaunas vyras, kurio ka- 
klas buvo labai ilgas. 

Pasigirdo kaltinimas, ištartas įžeistu orumu 
persmelkto balso, nes S maršruto autobuso plat- 
formoje jaunuolis dėvėjo virvute apjuostą skrybėlę 
ir buvo laibakaklis; o dar tame beveik pilname — 
mat vidudienis - S maršruto autobuse staiga at- 
sirado laisva vieta, ją tuoj pat užėmė laibakaklis 
jaunuolis juokinga skrybėle: jau anksčiau tykojo 
jos, nes nebenorėjo stumdytis toje autobuso plat- 
formoje vieną dieną, maždaug vidudienį. 

Po poros valandų prieš Sen Lazaro stotį vėl 
pamačiau jį, jaunuolį, kurį pastebėjau S maršruto 
autobuso platformoje tą pačią dieną, maždaug vi- 
dudienį. Jis buvo su tos pačios padermės bičiuliu, 
kuris jam davė patarimą dėl kažkurios apsiausto 
sagos. Tas atidžiai jo klausėsi. Tas — tai tas pats 
jaunuolis, kurio skrybėlę juosė virvutė, o jį mačiau 
beveik pilno S maršruto autobuso platformoje vie- 
ną dieną, maždaug vidudienį. 

Nežinia 


Aš nesuprantu, ko iš manęs nori. Taip, apie 
vidudienį važiavau S maršrutu. Buvo žmonių? O 
kaip nebus tokiu metu. Jaunuolis su fetrine skry- 
bėle? Visai gali būti. Neapžiūrinėju žmonių prieš 
pat nosį. Man nusišvilpt. Kažkoks supintas kas- 
pinėlis? Aplink skrybėlę? Tebūnie tai keistenybė, 
gerai, bet manęs nė kiek nestebina. Supintas kas- 
pinėlis... Neva susibarė su kitu ponu? Pasitaiko ir 
tokių dalykų. 

Paskui, esą, vėl jį pamačiau po valandos, dvie- 
jų? Kodėl ne? Gyvenime nutinka ir įdomesnių 
įvykių. Pavyzdžiui, pamenu, tėvas dažnai pasako- 


davo, kad... 


Būtasis neapibrėžtasis 


Įlipau į autobusą, važiuojantį Šamperė vartų 
link. Žmonių daug - jaunimo, senimo, moterų, 
kariškių. Sumokėjau už vietą ir ėmiau dairytis. 
Nelabai įdomu. Vis dėlto vėliau pamačiau jaunuolį, 
kurio kaklas man pasirodė per laibas. Apžiūrėjau 
jo skrybėlę ir pastebėjau, kad vietoje kaspino ją 
juosia supintos virvelės. Kaskart įlipus naujam ke- 
leiviui žmonės imdavo stumdytis. Nieko nesakiau, 
o jaunuolis per laibu kaklu vis dėlto užkalbino 
kaimyną. Negirdėjau, ką jam sakė, bet jie piktai 
vienas į kitą dėbsojo. Paskui jaunuolis per laibu 
kaklu skubiai nuėjo ir atsisėdo. 

Nuo Šamperė vartų grįžau pro Sen Lazaro stotį. 
Pamačiau savo tipą, besišnekučiuojantį su drauge- 
liu. Tas pirštu bedė į sagą tiesiai po jo apsiausto 
apykakle. Autobusas truktelėjo, nuvežė mane to- 
liau, ir daugiau jų nebemačiau. Sėdėjau ir apie nie- 
ką negalvojau. 


Esamasis 


Vidudienį karštis susitvenkia aplink autobuso 
keleivių kojas. Vos tik ant ilgo kaklo užtupdyta 
kvaiša galva, padabinta komiška skrybėle, gauna 
progą užsiplieksti, tuoj pat drioksteli barnis. Tiesa, 
greitai jis virsta tokia slogia atmosfera, kad lemia- 
mi įžeidimai nuo lūpų iki ausų atkeliauja jau pri- 
blėsę. Tada einam sėstis į vidų, kur vėsu. 

Vėliau prie stočių su dvigubais kiemais gali kil- 
ti klausimų dėl drabužių - antai, dėl sagos, kurią 
ryžtingai baksnoja nuo prakaito lipnūs pirštai. 

Neveikiamoji 


Būta vidudienio. Į autobusą prigužėta keleivių. 
Susigrūsta. Vieno jaunikaičio dėvėta ne kaspinu, 
o kasele apjuosta skrybėlė. Jo turėta laibas kaklas. 
Kaimynui pasiskųsta, esą tas ne sykį į jį atsitrenkęs. 
Vos jaunikaičio pastebėta laisva vieta, kaipmat pul- 
ta ir prisėsta. 

Po valandėlės regėjau jį priešais Sen Lazaro sto- 
tį. Jo dėvėta apsiaustas, o šalia stovėjusio bičiulio 
jam duota pastaba: neprošal būtų įsiūti dar viena 
saga. 

Būtasis nebaigtinis 


Buvo vidudienis. Į autobusą lipo keleiviai. Sto- 
vėjom susigrūdę. Vienas jaunas ponas dėvėjo skry- 
bėlę, ją juosė ne kaspinas, o kaselė. Jo kaklas buvo 
ilgas. Kaimynui skundėsi, kad jį stumdo. Pastebėjęs 
laisvą vietą lėkė sėstis. 

Vėliau mačiau jį prie Sen Lazaro stoties. Dėvėjo 
apsiaustą, o draugas, ėjęs šalia, sakė pastabą: reikė- 
tų įsiūti dar vieną sagą. 

Aleksandrinas 


Kartą autobuse, S raide pažymėtam, 
Klipatą pamačiau, ligi tol neregėtą, 
Bambantį ištisai, o ant jojo turbano 

Ne pynutė, o kaspinas sau pleveno. 
Atstumianti povyza, netikęs kaklas, 

O iš burnos pražiotos - baisiausias kvapas. 
Piktino jį keleivis, vyresnis atrodęs, 
Atsitrenkiantis vis, jei tikėsim jo žodžiais, 
Ir keleiviai, kur grūdos iš savo vietų 

Į varganus namus, kur laukia pietūs. 

Bet neįvyko barnis - tasai žmogėnas 
Dribo į laisvą vietą kvailas ir vienas. 
Grįždamas atgalios Senos krantu kairiu, 
Vėl mačiau tą, kuriam žodžių gerų neturiu, 
Lydimą tokio tipo - kvaišo dabitos, 
Sakančio „Sagą tą persiūk į vietą kitą. 

Poliptotės 


Įlipau į autobusą, pilną mokesčių mokėtojų, 
kurie davė monetas mokesčių mokėtojui, ant mo- 
kesčių mokėtojo pilvo pasikabinusiam dėžutę mo- 
kesčiui rinkti, dėl kurios kiti mokesčių mokėtojai 
galėjo tęsti mokestį sumokėjusiųjų kelionę. Tame 
autobuse pastebėjau vieną mokesčių mokėtoją ilgu 
mokesčių mokėtojo kaklu, o ant mokesčių mokėto- 
jo galvos buvo fetrinė mokesčių mokėtojo skrybėlė, 
apjuosta pynute, kokios dar joks mokesčių mokėto- 
jas nedėvėjo. Staiga minėtasis mokesčių mokėtojas 
kreipėsi į mokesčių mokėtoją kaimynystėje - gaižiai 
papriekaištavo, kad tas tyčia jam numina mokesčių 
mokėtojo kojas kaskart, kai į mokesčių mokėto- 
jams skirtą autobusą kas nors įlipa ar iš jo išlipa. 
Tada suirzęs mokesčių mokėtojas nuėjo ir atsisėdo 
į mokesčių mokėtojams skirtą vietą, nuo kurios ką 
tik pakilo kitas mokesčių mokėtojas. Praėjus ke- 
lioms mokesčių mokėjimo valandoms, pastebėjau 
jį Romos aikštėje mokesčių mokėtojams kartu su 
kitu mokesčių mokėtoju, tas jam davė mokesčių 
mokėtojo patarimus elegancijos klausimu. 

Afarezė 


Pau busą leivių. Bėjau ną rą klas vo našus rafos 
vėjo bėlę su nta tele. Pyko to leivio štavo ina jas 
kart nės lipa ba ipa. 

Damas iuoju ntu tebėjau kštinėjo myn gal gu 
arinėjo pie ganciją dydamas rmą siausto gą. 


Apokopė 


Aš įli į auto pilną ke. Paste jau vy, kurio ka bu 
pa į ži jis dė skry su pi juos. Jis su ant ki ke priekai, 
kad jam num ko kas kai žmo į ar iš. 

Grįž kair kra pas jį - vai pir ir at su drau, kuris 
jam pat a ele ro pi ap sa. 

Sinkopė 


Aš įlp į autob piln keleiv. Pstb jaun vyr ilgži- 
rafkaklu ir skrybsupyn. Jis supyk ant kt keleiv, nes 
jam lipantkoj. Psk atsisėd į laisv vrt. 

Eidm tuo pė kel į kt pus, aš pstb jį Romaikšt: 


klaus pamokym apie eleganc ir sgą. 

Aš tai 


Aš tai taip suprantu: kai koks nors tipas įkyriai 
mindžioja tau letenas, tai žiauriai siutina. Bet pa- 
sipiktinus nueiti ir atsisėsti kaip kokiam bezdaliui, 
šito tai nesuprantu. Aš tai mačiau aną dieną, kaip 
tai įvyko S maršruto autobuso galinėje platformo- 
je. Man tai to jaunuolio kaklas pasirodė truputį 
per ilgas, o kaselė, kur juosė skrybėlę, buvo visai 
juokinga. Aš tai niekada su tokiu galvos apdanga- 
lu į gatvę nedrįsčiau išeiti. Bet kaip ir sakiau: tas 
tipas pašūkavo ant kito keleivio, kuris jam min- 
džiojo kojas, o paskui nuėjo ir atsisėdo lyg niekur 
nieko. Aš tai tokiam niekšui, kuris kojas mindo, 
būčiau kaip liuobtelėjęs per marmūzę. 

Būna gi keistų dalykų gyvenime, aš tai žinau, 
gal tik kalnai nesusitinka. Aš tai po poros valandų 
ir vėl sutikau tą vaikiną. Aš tai jį pastebėjau prieš 
Sen Lazaro stotį. Aš tai matau jį su panašiu į jį 
draugu, o tas sako — aš tai išgirdau: „Šitą sagą rei- 
kėtų įsiūti aukščiau.“ Aš tai gerai jį mačiau — rodė 
į viršutinę sagą. 

Susukimai 


Štai! Vidudienis! Laikas važiuoti autobusu! 
Kiek žmonių! Kiek žmonių! Kaip visi susigrū- 
dę! Keistenybė! Tas vaikinas! Koks snukelis! O 
koks kaklas! Septyniasdešimt penkių centimet- 
rų! Mažų mažiausiai! O juostelė! Juostelė kokia! 
Iškart nepamačiau! Tos juostelės! Pati keisčiausia! 
Tai bent! Juostelė! Aplink jo skrybėlę! Šitokia 
juostelė! Keista! Keistų keisčiausia! Na štai, jis bur- 
ba! Tipas su juostele! Burba ant kaimyno! Ką jam 
sako! Tas kitas! Kitas jam neva mindžiojęs kojas! 
Tuoj skels vienas kitam antausį! Tikrai! Bet ne! O, 
taip! Duok! Duok! Žiebk jam į akį, pulk! Trenk! 
Po galais! To betrūko! Jis išsigando! Tas tipas! Ilgu 
kaklu! Su juostele! Dabar lekia prie laisvos vietos! 
Taip! Tas pars vaikinas! 

Ką gi! Tikrai! Ne! Man nepasirodė! Tai tikrai 
jis! Ten! Romos aikštėje! Prieš Sen Lazaro stotį! 
Slampinėja pirmyn ir atgal! Su kitu tipu! O ką tas 
kitas jam sako! Kad jis turėtų įsisiūti dar vieną 


sagą! Taip! Sagą į apsiaustą! Į savo apsiaustą! 

Tada 


Tada atvažiavo autobusas. Tada aš įlipau. Tada 
pastebėjau pilietį, jis patraukė mano akį. Tada 
pamačiau laibą jo kaklą ir kaselę aplink skrybėlę. 
Tada jis ėmė purkštauti ant kaimyno, kuris jam 
tada mindžiojo kojas. Tada jis nuėjo atsisėsti. 

Tada, vėliau, vėl pamačiau jį Romos aikštėje. 
Tada jis buvo su draugu. Tai tada anas, tas drau- 
gas, pasakė: turėtum į apsiaustą įsisiūti dar vieną 
sagą. Tada jau. 

Pompastiškas 


Tą valandą, kai rožiapirštė aušra skleidėsi dan- 
guje, aš tarsi dagus geluonis įsispraudžiau į galin- 
gai atrodantį autobusą karvės akimis, riedantį vin- 
giuotu S maršrutu. Atidus ir įžvalgus kaip karui 
besiruošiantis indėnas pastebėjau, kad čia esama 
jaunuolio, kurio kaklas ilgesnis už eikliakojės ži- 
rafos, o įdubusi fetrinė skrybėlė padabinta kasele — 
štai toks tas stiliaus pratybų herojus. Iš jo dantų 
pastos neragavusios tvaikios burnos išsprūdo ne- 
lemta Nesantaika suodinomis krūtimis, taigi, sa- 
kau jums, Nesantaika įsibrovė ir pykčiu dvelktelė- 
jo tarp jaunuolio žirafos kaklu, nešiojančio kasele 
apjuostą skrybėlę, ir keleivio neryžtingu, suglebu- 
siu veidu. Anas kreipėsi į pastarąjį tokiais žodžiais: 
„Klausykite, piktasis žmogau, atrodo, kad jūs tyčia 
mindžiojate man kojas!“ Taip taręs, jaunuolis žira- 
fos kaklu ir su kasele apjuosta skrybėle nuskubėjo 
atsisėsti. 

Vėliau didingų proporcijų Romos aikštėje vėl 
išvydau jaunuolį žirafos kaklu ir su kasele apjuos- 
ta skrybėle, lydimą draugo, elegancijos žinovo, 


48 


tariančio kritinę pastabą, kurią pagavo jautri mano 
ausis; jis supeikė viršutinį jaunuolio žirafos kaklu 
ir su kasele apjuosta skrybėle drabužį: „Iurėtum 
sumažinti apykaklę pridėdamas papildomą sagą 
arba esamą perkeldamas aukščiau, į pusapvalę 
periferiją.“ 


Gatvės kalba 


Buva jau biškį po dvylikas, kai galų gale įsiro- 
viau į S. Nu tai įlipu, aišku, atsibašliuoju už bilie- 
čiuką i pamatau tokį visai nekažką čiuvą - kaklas 
kai šlanga, aplink skrybėlę tokia virvike apsukta. 
Nu tai žiūriu ašai į jį, nes atroda nekažką, nu i 
tik matau, ka tik staiga jisai praded an kaimyna 
rautis. Agirdž', - saka jam, - gal gali biški atsar- 
giau, — vara an jo, o atroda, ka žliumb, - atroda, 
ka specialiai, - burb jisai, - lipi be perstoja man 
an letenų, - saka. O tada jau visas pasikėlęs ain i 
atsisėd. Nu ne kažką. 

Paskiau da varau pro Romas aikštę, matau, anas 
bazarin apie reikalus su kitu panašiu čiuvu. Žiek,- 
tasai jam saka, — tau reik', - saka tasai jam, - kitą 
sagą įsiūt, — aiškin jisai, — prie šita palta, - i už- 


baige taip. 

Apklausa 


— Kelintą valandą tą dieną atvyko S linijos 12.23 
autobusas, važiuojantis Šamperė vartų link? 

— 12.38. 

— Ar minėtame S linijos autobuse buvo daug 
žmonių? 

— Tuntai. 

— Ką ypatingo pastebėjote? 

— Vienas fizinis asmuo buvo labai ilgu kaklu, o 
aplink jo skrybėlę vijosi pynutė. 

— Ar jo elgesys buvo toks pats keistas kaip ap- 
ranga ir anatomija? 

— Iš pradžių ne, buvo normalus, bet galų gale pa- 
sirodė, kad jis elgiasi kaip šiek tiek per žemo kraujo 
spaudimo kamuojamas paranojiškas ciklotimikas, 
suirzęs nuo per didelio skrandžio rūgštingumo. 

— Kuo tai pasireiškė? 

— Minėtasis fizinis asmuo verkšlenančiu balsu 
kreipėsi į kaimyną ir paklausė, ar tas netyčia jam 
mina ant kojos kas kartą, kai keleiviai įlipa arba 
išlipa. 

— Ar tas priekaištas buvo pagrįstas? 


SI 


— Aš nežinau. 

— Kaip baigėsi incidentas? 

— Staigiu jaunuolio pabėgimu - jis nuskubėjo 
atsisėsti į laisvą vietą. 

— Ar incidentas turėjo tęsinį? 

— Nepraėjus nė dviem valandom. 

— Koks buvo tęsinys? 

— Tas asmuo vėl pasirodė mano kelyje. 

— Kur ir kaip jūs jį vėl pamatėte? 

— Važiuodamas autobusu pro Romos aikštę. 

— Ką jis ten veikė? 

— Klausėsi konsultacijos elegancijos klausimu. 


Komedija 


PIRMAS VEIKSMAS 

Pirma scena 

Vieną dieną, maždaug vidudienį, galinėje S 
maršruto autobuso platformoje. 


KONDUKTORIUS. Pr šyčiau monetom. 
Keleiviai perduoda vieni kitiem monetas. 


Antra scena 

Autobusas sustoja. 

KONTROLIERIUS. Leiskim išlipti. Kam pirme- 
nybė? 

Vienam žmogui pirmenybė! Autobusas pilnas. 


Din dan din dan! 


ANTRAS VEIKSMAS 


Pirma scena 

Tos pačios dekoracijos. 

PIRMAS KELEIVIS (jaunas, ilgu kaklu, jo skry- 
bėlę juosia bynutė). Pone, atrodo, kad jūs tyčia 

mindot man kojas kiekvieną kartą, kai kas nors 
praeina. 
ANTRAS KELEIVIS gūžteli pečiais. 


Antra scena 

Islipa trečias keleivis. 

PIRMAS KELEIVIS (kreipiasi į žiūrovus). Pui- 
kumėlis! Laisva vieta! Aš lekiu. (Bėga jos link ir 
atsisėda.) 


TREČIAS VEIKSMAS 


Pirma scena 

Romos aikštė. 

JAUNAS DABITA (pirmam keleiviui, kuris da- 
bar jau pėstysis). "Tavo apsiausto apykaklė per pla- 
ti. Turėtum ją truputį susiaurinti — viršutinę sagą 
persiūk truputį aukščiau. 


Antra scena 

S maršruto autobuse, važiuojančiame pro Romos 
aikštę. 

KETVIRTAS KELEIVIS. Žiūrėk, čia tas tipas, 
kuris ką tik važiavo su manim autobusu ir barėsi 
su vienu Žmogeliu. Keistas susitikimas. Parašysiu 
apie jį trijų veiksmų komediją proza. 

Pačiam sau 


Atvažiavo tiesiog išpampęs nuo keleivių auto- 
busas. Kad tik nereikėtų jo praleisti, pasisekė - man 
kaip tik dar pakako vietos. Vienas - kokia keista 
makaulė, o kaklas ilgų ilgiausias - dėvėjo minkštą 
fetrinę skrybėlę, kurią vietoje kaspino juosė savo- 
tiška virvelytė —- kaip pretenzingai atrodo — staiga 
jis ėmė — tai kas jam užėjo? - užgaulioti kaimyną — 
tam visai nė motais, ką anas jam aiškina, - ir prie- 
kaištravo, kad tas tyčia mina - a:70d0, nori sukelti 
kivirčą, bet tuoj atvės - jam ant kojų. Tačiau auto- 
buso viduje buvo viena laisva vieta - 27 nesakiau? — 
tad jis tik apsigręžė ir nubėgo jos užimti. 

Maždaug po poros valandų - keistų nutinka su- 
tapimų — jis stovėjo Romos aikštėje kartu su drau- 
gu - į jį panašiu pašlemėku, - kuris rodomuoju 
pirštu baksnojo jo apsiausto sagą - kažin, ką da- 
bar jam sako? 

Pavecbezė 


Galinėje autobuso, kuris burzgė gabendamas 
burbančius biurokratus turbūt kokiu banaliu tiks- 
lu, tribūnoje burleskiškas bobausis, kurio burna 
buvo labai nutolusi nuo biusto, o skrybėlė nebuvo 
padabinta kaip būtina, kad užbubens ant būsimo 
burmistro, vis į jį bumbsinčio: „Pabaisa tu! Gal 
baik!“ Pastebėjęs taburetę, suskubo bumbtelėti — 
kaip bulvė į buzą. 

Buskui, per pokalbį, jį tarsi pabudino bičiu- 
lio pabarimas: „Bimbinėtojau! Nebūk išsiblaš- 
kęs - persiūk tą bumbuliuką, kad burnusas gerai 
užsisegtų! 


Vaiduokliškas 


Mes, Monso lygumos jėgeris, turime garbės pa- 
porinti, kad prie jo karališkajai Didenybei Ponui 
Pilypui, įšventintam Orleano kunigaikščiu, pri- 
klausančio parko rytinių vartų tą tūkstantis sep- 
tyni šimtai aštuoniasdešimt trečių metų gegužės 
šešioliktą dieną nepaaiškinamai ir pikta lemiančiai 
pasirodė neįprastos formos minkšta skrybėlė, ap- 
juosta neregėtu pintu kaspinėliu. Paskui pastebėjo- 
me, kad po pastarąja skrybėle staiga pasirodė jau- 
nas vyras, apdovanotas išskirtinio laibumo kaklu 
ir pasidabinęs taip, kaip žmonės dabinasi tikriau- 
siai Kinijoje. Nuo šiurpulingos nepažįstamojo iš- 
vaizdos mums kraujas sustingo gyslose, todėl ir 
nepabėgome. Žmogus valandėlę kitą stovėjo neju- 
dėdamas, paskui sukruto ir užbambėjo taip, tarsi 
baidytų aplink esančių nematomų, bet jam vienam 
juntamų būtybių pulką. Staiga jo dėmesys nukry- 
po į apsiaustą, ir mes išgirdome, kaip jis murma žo- 
džius: „Trūksta sagos, trūksta sagos“. Tada leidosi 
į kelią ir pasuko Jaunuolyno link. Prieš savo valią 
šio reiškinio sudominti, nusekėme jį ir nuklydome 

už mūsų žinioje esančių žemių ribų, ir mes trise — 
žmogus ir jo skrybėlė — priėjome tuščią, tik salotų 
prižėlusį sodelį. Mėlynoje nežinomos kilmės, bet 
aiškiai velniškoje lentelėje švietė užrašas: „Romos 
aikštė“. Žmogus dar kelias akimirkas pabruzdėjo 
murmėdamas: „Jis norėjo užminti man ant pėdų.“ 
Tada jie pranyko - iš pradžių jis, o po valandėlės — 
jo skrybėlė. Surašęs pranešimą apie šį pasišalinimą, 
nuėjau išmaukti vynelio į „Mažąją Lenkiją“. 


Filosofinis 


Tik dideli miestai gali fenomenologiniam dva- 
singumui pateikti laikiškų ir sunkiai įmanomų es- 
miškumų sutapimų. Filosofas, kuris kartais įžengia 
į beprasmišką ir utilirarišką S maršruto autobuso 
neegzistuojamybę, skvarbia trečiąja akimi gali įsisą- 
moninti laikiną ir nublankusį profaniškos sąmonės 
pavidalą, dar labiau subjaurotą ilgo tuštybės kaklo 
ir skrybėliškos neišmanymo pynutės. Ši materija be 
tikrosios entelechijos kartais pasiduoda kategori- 
niam imperatyvui, sukeltam gyvybės polėkio, kuris 
meta kaltinimus neoberkliškai sąmone neapsun- 
kinto kūno mechanizmo nerealybei. Tuomet ši mo- 
ralinė laikysena mažiau sąmoningą iš jųdviejų esybę 
patraukia tuščio erdviškumo link, kur pastaroji pa- 
sidalija į pirminius ir junglius elementus. 

Toliau filosofinis tyrimas tęsiamas savaimin- 
gai: įvyksta atsitiktinis, bet anagogiškas tos pačios 
būtybės ir neesminės drabužinės jo replikos susi- 
tikimas, pastaroji noumenaliai pataria pirmajai į 
intelekto plormę perkelti apsiausto sagos sąvoką, 
esančią sociologiniu požiūriu per žemai. 


59 


Kreipiniai 


O plunksnakoti platinos plunksna, tegu skub- 
rus be kliūčių tavo bėgimas palieka ant švelnia- 
nugario popieriaus lapo raidyno rašmenis, kurie 
vyrams tviskančiais akiniais perteiks narcizišką 
pasakojimą apie dvigubą susitikimą dėl vienos 
autobusinės priežasties. Išdidžioji mano sapnų pa- 
siuntine, ištikima literatūrinių žygių kupranugare, 
grakščioji suskaičiuotų, pasvertų ir atrinktų žodžių 
versme, aprašyk leksikografinius ir sintaksinius 
vingius, kurių piešinys sudarys tuščią ir juokingą 
atpasakojimą veiksmų ir judesių jauno vyro, vieną 
dieną įlipusio į autobusą S ir nė nenutuokiančio, 
kad taps nemirtingu veikėju kruopščiame mano 
rašytojo darbe. Išpuikėli ilgu kaklu, kurį stelbia 
pinta virvele apjuosta skrybėlė, įnirtęs pikčiurna, 
baugštusis bambekli, kurs, sprukdamas nuo kivir- 
čo, nuėjai padėti užpakalio, spyrių į pasturgalį tai- 
kinio, ant kieto medžio suolo, ar nujautei retorinį 
savo likimą, kai prieš Sen Lazaro stotį tavo ausys 
gerte gėrė į siuvėją panašaus veikėjo patarimus, ku- 
riuos įkvėpė viršutinė tavo apsiausto saga? 


60 


Nemokšiškas 


Aš nepratęs rašyti. Nemoku. Visai norėčiau 
parašyti tragediją ar sonetą, ar odę, bet yra tai- 
syklės. Mane jos varžo. Jos ne mėgėjams. Jau visa 
šitai prastokai parašyta. Ką gi. Vis tiek šiandien 
mačiau šį bei tą, ką norėčiau išguldyti popieriuje. 
„Išguldyti popieriuje“ man skamba nelabai gražiai. 
Tikriausiai tai vienas iš posakių, kurie atgraso 
skaitytojus, skaitančius leidėjų užsakymu, kurie 
siekia originalumo, kuris jiems atrodo būtinas 
rankraščiuose, kuriuos leidėjai spausdina, kai juos 
perskaito skaitytojai, kuriuos atgraso tokie susta- 
barėję posakiai kaip „išguldyti popieriuje“, kuris 
vis dėlto ir nusako tai, ką norėčiau padaryti po 
to, ką šiandien mačiau, nors esu tik mėgėjas, kurį 
varžo tragedijos, soneto ar odės taisyklės, nes aš 
nepratęs rašyti. Po galais! Nesuprantu, ką čia pa- 
dariau, bet štai, grįžau į pačią pradžią. Niekada ne- 
išsikapstysiu. Ką padarysi. Imkime jautį už ragų. 
Dar viena banalybė. Be to, ir tas vaikinas visai 
nebuvo panašus į jautį. O, šitas visai neblogas. Jei 
parašyčiau: imkime dabitą už minkštos fetrinės 

skrybėlės, stirksančios virš ilgo kaklo, pynutės — 
gal ir būtų originalu. Gal tada galėčiau susipažinti 
su ponais iš Prancūzų akademijos, „Floros“ kavinės 
ir Sebastjeno Boteno gatvės*. Kodėl gi aš negaliu 
tobulėti? Juk tik rašydamas tampi rašleiviu. Šitas 
stiprus. Tačiau reikia saiko. Tam tipui autobuso 
platformoje jo stigo, kai ėmė bartis ant kaimyno 
ta dingstimi, kad anas mina jam ant kojų kas- 
kart, kai pasitraukia į šalį praleisti įlipančių arba 
išlipančių keleivių. Juolab kad taip pasipriešinęs, 
greitai nuėjo ir atsisėdo, vos pamatė laisvą vietą 
viduje — tarsi bijotų smūgių. Matai, jau ir parašiau 
pusę pasakojimo. Nesuprantu, kaip man pavyko. 
Vis dėlto rašyti malonu. Bet lieka sunkiausia dalis. 
Pati kruopščiausia. Perėjimas. Juo labiau kad perė- 
jimo nėra. Verčiau baigsiu. 


* „Floros“ kavinė Paryžiaus Sen Žermeno bulvare XX a. pra- 
džioje išgarsėjo kaip rašytojų, menininkų pamėgta susibūrimų 
vieta; Sebastjeno Boteno gatvėje įsikūrusi viena didžiausių 


Prancūzijos leidybos grupių Ga//imard. 

Atsainus 


Įlipu į autobusą. 
- Į Šamperė vartų pusę? 
— Nemokat skaityti? 
— Atsiprašau. 

Jis ant pilvo plėšo mano bilietėlius. 
— Štai. 
— Ačiū. 

Apsidairau. 
— Ojūs nieko sau. 

Jo skrybėlę juosia savotiška juostelė. 
— Gal galėtumėt atsargiau? 

Jo kaklas labai ilgas. 
— Na, jūs tik pažiūrėkit... 

Štai, jis jau lekia prie laisvos vietos. 
— Ką gi. 


Taip sau pamanau. 

II 


Įlipu į autobusą. 
— Į Kontreskarpo aikštės pusę? 
— Nemokar skaityti? 
— Atsiprašau. 
Jo ryla sugirgžda, jis paduoda man bilietėlius, nu- 
skamba trumputė melodija. 
— Štai. 
— Ačiū. 
Važiuojame pro Sen Lazaro stotį. 
— O, tas pats tipas, kur ką tik. 
Ištempiu ausis. | 
— Turėtum įsisiūti dar vieną sagą į apsiaustą. 
Parodo jam kur. 
— Tavo apsiausto apykaklė per plati. 
Tiesą sako. 
— Ką gi. 


Taip sau pamanau. 

Šališkas 


Po prailgusio laukimo autobusas pagaliau išsu- 
ko iš už kampo ir sustojo palei šaligatvį. Keli as- 
menys išlipo, keli įlipo — aš buvau tarp pastarųjų. 
Susispaudėme platformoje, kontrolierius mikliai 
truktelėjo signalo rankeną, ir autobusas vėl paju- 
dėjo. Iš krūvelės atplėšęs tiek bilietėlių, kiek vy- 
riškis su dėžute ant pilvo turėjo pažymėti, ėmiau 
apžiūrinėti bendrakeleivius. Vieni bendrakeleiviai. 
Nė vienos moters. Tad dairiausi abejingu žvilgsniu. 
Netrukus pastebėjau mane supančių padugnių 
grietinėlę: kokių dvidešimties vaikinukas, kurio 
ilgas kaklas laikė mažą galvytę, maža galvytė - di- 
delę skrybėlę, o didelę skrybėlę juosė plonutė šel- 
miška kaselė. 

Koks apgailėtinas, - pamaniau sau. 

Jis buvo ne tik apgailėtinas, bet dar ir pikčiur- 
na. Ėmė net širsti - apkaltino kažkokį miesčionį, 
kad trypia jam kojas kaskart, kai pro šalį praeina 
įlipantys ar išlipantys keleiviai. Tas atšiauriai į jį 
dėbtelėjo, ieškodamas rūstaus atkirčio susikur- 
tame repertuare, kurį tikriausiai laikė galvoje 

paruoštą įvairioms gyvenimo aplinkybėms, bet tą 
dieną susipainiojo savo replikų sąraše. O jaunuolis, 
baimindamasis gauti porą antausių, pasinaudojo 
akimirka, kai atsilaisvino sėdima vieta, puolė prie 
jos ir klestelėjo. 

Išlipau anksčiau, tad nebegalėjau stebėti jo elge- 
sio. Pasmerkiau jį užmarščiai, bet po poros valandų 
vėl pamačiau: aš buvau autobuse, o jis ant šaligat- 
vio Romos aikštėje - vis toks pats apverktinas. 

Jis vaikštinėjo pirmyn ir atgal su bičiuliu, tik- 
riausiai jo elegancijos mokytoju, kuris pedantiškai 
kaip dabita patarė susiaurinti apsiausto apykaklę — 
prisiūti papildomą sagą. 

Koks apgailėtinas, - pamaniau. 

Paskui aš ir autobusas toliau patraukėme savo 


keliu. 

Sonetas 


Pridengęs plikę kepure pinta 

Ir pasipūtęs, nors kaklu ploniausiu 
Ketino tipas sau kaip visada 
Važiuot autobusu pilnutėliausiu. 


Atvyko - gal dešimtas, o gal „S“, 
Kvaila minia piktai platformoj grūmės 
Dėl kledaro, ir sklido virš stoties 
Turtuolio pučiamas cigaro dūmas. 


Žirafakaklis — tas, jau aprašytas, 
Tuoj ėmė rėkti, kad keleivis kitas 
Zūties jo trokšta — nėr ko abejot... 


Bet rado laisvą vietą ir nutilo. 


O laikas bėgo, ir kažkas nebyliai 


Nužiūrinėjo sagą rūbuos jo. 

Olfaktyvinis 


Tame vidudienio autobuse S, be įprasto kva- 
po, - abatų, cinamono dėžių, fabrikų, gėlių, ha- 
šišo, jodo, kavos, elgetų, mėtom kvepintų nosinių, 
obuolių puvėsių, rūkalų, sviesto, šlapimo, tepalo, 
uodų, vaistų, zuikio taukų ir žarnokų, - tvyrojo 
kažkoks jaunuolio laibo kaklo dvelksmas, kažkoks 
pintos juostelės prakaitas, trenkė tokia pykčio ait- 
ra, tokiu stipriu bailio ir užkietėjėlio tvaiku, kad 
po poros valandų važiuodamas pro Sen Lazaro 
stotį juos atpažinau ir atskyriau nuo kosmetinio, 
madingo ir siuvėjiško aromato, atsklidusio nuo ne- 
tinkamoje vietoje įsiūtos sagos. 

Gustatyvinis 


Tas autobusas turėjo kažkokį skonį. Keistą, bet 
neginčijamą. Ne visi autobusai būna vienodo sko- 
nio. Paprastai taip sakoma, bet tai tiesa. Pakanka 
patirti. Tas - S maršruto, jei jau atvirai, — turėjo 
neryškų skrudintų žemės riešutų skonį, tiek tepa- 
sakysiu. Platformoje dvelkė ypatingas kvapsnis: ne 
tik skrudintų, bet ir sutryptų žemės riešutų. Per 
metrą šešiasdešimt virš grindų kokia nors smagu- 
rė — bet tokios neatsirado — būtų galėjusi lyžtelėti 
šį tą aitroko: trečią dešimtį pradėjusio vyro kaklą. 
O dar dvidešimčia centimetrų aukščiau išlavinto 
gomurio laukė nekasdienė kakavinio pinto kaspi- 
nėlio degustacija. Vėliau paragavome kivirčo kram- 
tomosios gumos, pasipiktinimo kaštainių, pykčio 
vynuogių, raškėme kartėlio kekes. 

Po poros valandų gavome pasigardžiuoti deser- 
tu: apsiausto saga... tikras riešutėlis! 

Taktilinis 


Autobusai yra švelnūs paliesti, ypač jei įsisprau- 
di tokį tarp šlaunų ir glostai abiem rankom - nuo 
galvos platformos link. Tačiau kai esi toje platfor- 
moje, pajunti šį tą šiurkštesnio ir gruoblėtesnio — 
skardą arba ranktūrį, kartais šį tą apvalesnio ir 
minkštesnio - sėdmenį. Kartais jie būna du, tada 
šį sakinį verčiame daugiskaita. Galima nusitverti 
ir vamzdiško pulsuojančio objekto, skleidžiančio 
kvailus garsus, arba prietaiso su pintomis spiralė- 
mis, švelnesnėmis už rožinį, glotnesnėmis už spyg- 
liuotą vielą, minkštesnėmis už virvę ir smulkesnė- 
mis už kabelį. O galima ir pirštu paliesti žmogišką 
bukumą, nuo karščio kiek tąsų ir lipnų. 

Paskui, jei turėsime kantrybės valandą kitą, 
priešais nelygumų pilną stotį bus galima panar- 
dinti šiltą ranką į palaimingą perlamutrinės sagos 
vėsą. 

Vizualinis 


To dalyko visuma žalia su baltu stogu, pailga, 
su langais. Pirmas pasitaikęs tokio dalyko - lan- 
gų — neįstatytų. Platforma bespalvė - galima sa- 
kyti, pusiau pilka, pusiau ruda. Svarbiausia, čia 
gausybė linkių, galima sakyti, tikra skirtingų S 
raizgalynė. Tačiau per patį vidudienį, piko metu, 
vis dėlto keista painiava. Norint gerai pasidarbuoti, 
reikėtų iš tos magmos išlupti šviesios ochros sta- 
čiakampį, jo viršuje įtupdyti šviesios ochros ovalą, 
o ant jo pritvirtinti tamsesnių ochros atspalvių 
skrybėlę, apjuostą degintos sienos pynute, be to, 
dar ir suraizgyta. Paskui tėkštelėtume tau gars- 
tyčių spalvos dėmę įsiūčiui atspindėti, įpieštume 
raudoną trikampį - pykčiui - ir paleistume kelias 
žalsvos sroveles tulžiai sutramdyti ir bailio trydai 
pavaizduoti. 

Paskui nupieštume tau gražutį tamsiai mėly- 
ną palteliūkštį, o jo viršuje, tiesiai po apykaklės 
trikampiu, įtupdytume mažą dailią sagelę - visai 


kaip tikrą. 

Audityvinis 


Atpukšėjęs ir atparpęs, S žviegdamas sustojo 
išilgai tylaus šaligatvio. Saulės trombonas suūkė 
vidudienį. Pėstieji, spiegiantys dūdmaišiai, šūkčio- 
jo numerius. Kai kurie klykteldavo pustoniu aukš- 
čiau — to pakako, kad visi jie nuriedėtų Šamperė 
vartų su giedančiomis arkadomis link. Tarp alsuo- 
jančių išrinktųjų stirksojo klarneto vamzdis, ku- 
riam amžių negandos suteikė žmogaus pavidalą, o 
iškrypėlis skrybėlius ant timpano užvožė į gitarą 
panašų instrumentą, susipynusį stygas, tarsi būtų 
norėjęs pasidaryti iš jų diržą. Staiga vidury veiklių 
keleivių vyrų ir nuolankių keleivių moterų mino- 
rinių akordų ir plėšraus kontrolieriaus mekenančių 
tremolo nugriaudėjo komiška kakofonija, kur tūž- 
mingas kontrabosas susiliejo su suirzusiu trimitu 
ir baugščiu fagotu. 

Vėliau — po atodūsio, tylos, pauzės ir dvigubos 
pauzės - sugaudžia triumfuojanti melodija: saga 
kyla į aukštesnę oktavą. 

Telegrafinis 


PRISIGRŪDĘS  AUTOBUSAS TŠK JAUNUOLIS 
ILGU KAKLU SKRYBĖLĖ APJUOSTA KASA SUBARA 
NEPAŽĮSTAMĄ  KELEIVĮ BE  PATEISINAMOS 
PRIEŽASTIES TŠK KALBA APIE NUMINTUS KOJŲ 
PIRŠTUS TARIAMAS TYČINIS PRISILIETIMAS 
KULNU TŠK JAUNUOLIS PABĖGA Iš GINČO DĖL 
LAISVOS VIETOS TŠK KETURIOLIKA VALANDŲ 
ROMOS  AIKŠTĖ JAUNUOLIS KLAUSO DRAUGO 
PATARIMŲ DĖL APRANGOS PERSIŪTI SAGĄ TŠK 
PASIRAŠO ARKTŪRAS. 

Odė 


Autobuse 
Autobluse 
Autobuse S 
Autobusės 
Kuris gatvėse 
Kuris žieduose 
Lekia savo keliu 
Rieda takeliu 
Prie Monso 
Prie Monsono 
Kaštą dieną 
Dieną kiekvieną 
Ilgšis vaikinas 
Per laibu kaklu 
Skrybėlę dėvi 
Skrybėlę tėvo 
Autobuse 
Autobluse 


Ant skrybėlės 
Skrybėlės tėvo 

Yra kaselė 

Yra pynelė 
Autobuse 
Autobluse 

O ant viršaus 

O ant viršelio 
Yra kaselė 

Yra traselė 

Ir ilgšis vaikinas 
Per laibu kaklu 
Truputį paburba 
Truputį pamurma 
Ant nevėkšlos 
Ant kerėpšlos 
Autobuse 
Autobluse 

Bet tas nevėkšla 
Bet tas kerėpšla 
Nemandagus 
Nemandagžlus 
Rodo dantis 
Rodo dantlus 
Autobuse 
Autobluse 

Ir ilgšis vaikinas 
Per laibu kaklu 
Deda sėdynę 

Sodina subinę 
Autobuse S 
Autobusės 

Ant suolelio 
Tokiem kvaileliam 


Ant suolelio 
Tokiem kvaileliam 
Aš poetas 
Šaunusis paštetas 
Po valandėlės 
Vėliau mažumėlę 
Prie Sen Lazaro 
Sen Lazareivio 

O tai stotis 
Geriem keleiviam 
Pamačiau vaikiną 
Per laibu kaklu 

O jo palras 
Atsiprašė kad kaltas 
Vieno draugo 
Draugo balto 

Dėl sagutės 

Dėl sagelės 
Autobutėj 
Autobelėj 

Jei ši pasaka 

Jei pasaka ši 
Jums įdomi 
Jums įdomši 

Jūs nuolatos 

Be atvangos 

Kol vieną dieną 
Vieną su vištiena 
Autobuse S 
Autobusės 
Tikrai pamatysit 
Akis apvalias 
Aukšto vaikino 
Per laibu kaklu 
Kur skrybėlę dėvi 
Skrybėlę tėvo 

Ir jo sagutę 

Ir jo sagelę 
Autobuse 
Autobluse 
Autobuse S 


Autobusės. 

Didėjančių raidžių grupių 


perkėlimai 


Nąvieną die apie gavidudienį linėje mar S šruto 
platautobuso pastformoje ebėjau vyrąjauną per ka- 
kluilgu, jis skdėvėjo rybėlę, pinapjuostą virta vele. 
Jistaiga kaisubarė myną - kaltino, taskad užmity- 
čia na jam kojųant kaskart keleikai viai įlipa išlipa- 
arba. Jis ponutraukė kalbį ir nuėskubiai jo laisėstis 
į viesvą tą. 

Jipamačiau kepo lių privalandų eš lazsen aro 
gyvstotį ai sudršnekučiavosi augu, kuris sakėjam 
aukščitruputį au viršutipersiūti sagąpaltonę. 

Didėjančių žodžių grupių 


perkėlimai 


Dieną vieną vidudienį apie S maršruto galinėje 
platformoje autobuso jauną pastebėjau vyrą ilgu 
per kaklu dėvėjo jis skrybėlę supinta apjuostą vir- 
vele. Subarė kaimyną jis staiga kad tas tyčia kalti- 
no kojų užmina jam ant kai keleiviai įlipa kaskart 
arba išlipa. Ir skubiai nuėjo jis nutraukė pokalbį į 
laisvą vietą sėstis. 

Jį po kelių valandų gyvai šnekučiavosi su drau- 
gu pamačiau prieš Sen Lazaro stotį persiūti viršu- 
tinę palto sagą kuris jam sakė truputį aukščiau. 

Helenizmai 


Petrolonautų pilname hiperautobuse metaspūs- 
ties chronijoje tapau tokios mikroramos kankiniu: 
kiek daugiau negu ikosimetriškas hipotipas, kurio 
petazą pericikliškai juosė kaloplegma, o jo ma- 
krotrachėja buvo eucilindriška, empatiškai anate- 
mavo efemerišką anonimišką Nieką, kuris, pasak 
jo pseudologijos, epibainavo jam ant bipodų, bet 
vos tik euriskavo kenotopą, peristrofavo ir ten 
katapultavosi. 

Po histeros chronijos estezavau jį prieš sidero- 
dromišką hagiolazarinį statmą, jis peripatavo su 
koantropu, tas jam simbulavo omfališko sfinkterio 
metakinezę. 


80 


Aibinis 


Autobuse S sėdinčių keleivių aibę laikykime A, 
stovinčių aibę - D. Tam tikroje stotelėje laukian- 
čių asmenų aibė yra P. Įlipančių keleivių aibė C - 
tai aibės P poaibis, o pastaroji yra sama C' - plat- 
formoje liekančių keleivių aibės — ir C" - aibės tų, 
kurie atsisėda. Įrodyti, kad aibė C" yra tuščia. 

Z yra žmogėnų aibė, o (z; - Zir C' sankirta, 
sumažinta iki vieno dėmens. Įvykus z pėdų sur- 
jekcijai y (kurio nors su z netapataus C' dėmens), 
atsiranda elemento z ištarta žodžių aibė Ž. Aibei 
C" tapus nebetuščiai, įrodyti, kad ją sudaro vienin- 
telis elementas - z. 

Tebūnie dabar P — prieš Sen Lazaro stotį sto- 
vinčių pėsčiųjų aibė; 2, z — Z ir P' sankirta, B - 
z apsiausto sagų aibė, B' — galimos minėtų sagų 
vietos, pasak z; įrodyti, kad B injekcija į B' yra ne 
bijekcija. 

Definicinis 


Didelėje automobilinėje miesto viešojo trans- 
porto priemonėje, pažymėtoje devyniolikta abė- 
cėlės raide, jaunas išsišokėlis, vadinamas Paryžiuje 
I942 metais duota pravarde, kurio kūno dalis, jun- 
gianti galvą ir pečius, tęsiasi tam tikrą atstumą, ir 
ant paties viršutinio kūno paviršiaus dėvintis kin- 
tamos formos dangalą, apjuostą plačiu į kasą supin- 
tu kaspinu - taigi tas jaunas išsišokėlis, apkaltinęs 
asmenį, einantį iš vienos vietos į kitą, esant kalrą, 
jog vieną po kitos kojas stato ant jo kojų, pajudė- 
jo iš vietos ir atsisėdo ant likusio neužimto baldo, 
įtaisyto tam, kad ant jo būtų galima sėdėti. 

Po šimto dvidešimties sekundžių vėl pamačiau jį 
priešais pastatų ir geležinkelio bėgių ansamblį, kur 
pristatomos prekės ir įlaipinami arba išlaipinami ke- 
leiviai. Kitas jaunas išsišokėlis, vadinamas 1942 me- 
tais Paryžiuje duota pravarde, dėstė jam nuomonę 
apie tai, ką derėtų daryti su metaliniu, raginiu, me- 
diniu ir kt. skrituliuku, aptrauktu arba neaptrauk- 
tu audiniu, naudojamu drabužiams sutvirtinti, šiuo 
atvėju — vyriškam ant kitų vilkimam drabužiui. 

Tanka 


Į autobusą 

Įlipa skrybėliuotis 
Susidūrimas 

Laukia prieš San Lazarą 
Apie sagą šie žodžiai 

Verlibras 


Autobusas 
Pilnas 
Širdis 
Tuščia 
Kaklas 
Ilgas 
Kaspinas 
Supintas 
Pėdos 
Plokščios 
Plokščios ir priplotos 
Vieta 
Tuščia 


Prie stoties su tūkstančiais užgesusių žiburių 
netikėtai susitinka 
ta širdis, tas kaklas, tas kaspinas, tos pėdos, 
ta tuščia vieta 
ir toji saga. 

Transliacija 


Autobuse Y spūdina valytojos. Stovi kokių tris- 
dešimt dviejų metraščių tipografas su minerali- 
niu skrituliu, ant jo vietoje kastuvo - virbalas, o 
kakta per aukšta, tarsi kas būtų tystelėjęs aukštyn. 
Žmogėdros išlipa. Minkytas tipografas supyksta 
ant kaimiečio. Priekaištauja jam, kad stumdo jį 
kaskart, kai kas nors eina pro šalį, tonacija verks- 
minga, o norėtų, kad skambėtų piktai. Kai tik pa- 
mato laisvą vietinį, puola ant jo. 

Praėjus dar kokioms aštuonioms valytojoms su- 
tinku jį Romų aikštyne, prieš Senelio Lazdos stotą. 
Jis su bitininku, tas jam sako: „Tau reikėtų įsitai- 
syti dar vieną sagtį į palapinę.“ Paaiškina jam, kur 


(apylankoje) ir kodėl. 

Lipograma 


Taigi. 

Sustojimas — ir autobusas sustojo. Įlipo tipas 
itin laibu kaklu, ant viršugalvio minkštas katiliu- 
kas su kaspinu. Jis įniršo ant kažkokio Pilypo su 
kanopom — mat tas vis mina jam ant nuospaudų, 
ataugų, pūslių; paskui suskubo suolo link ir sudri- 
bo ant krašto, kur buvo laisva. 

Paskui šalia Fon ar Don Lazaro transporto 
mazgo bičiulis jam bylojo: „Tavo palto saga aukš- 
tokai įsiūta“ 

Štai taip. 

Anglicizmai 


Vieną dieną apie lančo laiką aš paimu autobusą 
ir tada pamatau, kad ten yra vienas jaunas vyras, 
kuris turi labai ilgas kaklas ir ant galvos turi hetą 
su supinta virvuke. Staiga tas jaunas vyras pasida- 
ro komplytli kreizi ir rėkia ant vieną respektabilų 
serą, nes tas jam vaikšto ant fyt. Paskui jis eina ir 
atsisėda į neokupuotą vietą. 

Vėlyvu laiku jį vėl pamatau, jis vaikščioja ap en 
daun prieš Seint Lazaro steišn. Vienas dendi jam 
duoda edvaisus apie vieną sagutę. 

Protezė 


Tkartą vmaždaug ovidudienį dgalinėje tauto- 
buso tplatformoje knetoli Omonso tparko gaš 
tpastebėjau pjauną bvyrą aper žilgu tkaklu, tjis 
apuikavosi tskrybėle, lapjuosta mne pkaspinu, o 
špinta tvirvele. Tstaiga kjis tsubara skaimyną, besą 
ttas ptyčia smindo tjam tkojas ekaskart, kkai tke- 
leiviai pįlipa barba rišlipa. Estaiga tjis pnutraukia 
spokalbį jir špuola kant etuščios msėdynės. 

Tpo ckelių tvalandų avėl čpamačiau tjį šprieš 
Tsen Klazaro pstotį zgyvai kbesišnekučiuojantį 
usu tbičiuliu, ukuris tjam tpatarinėjo sdėl mviršu- 
tinės papsiausto sSssssSSSSS5SSSSSSSa OS. 

Epentezė 


Kaurtą maiždaugviduidienį galainėje autoibuso 
S plaktformoje auš pamaitau vykrą peur iolgu kai- 
klu, dėviuntį skryžbėlę sui peinta viurvele vientoje 
katspino. Staigba jeis subaira kaimylną, tkad tais 
typčia meindo jaim kuojas kaiskart, kaip keleijviai 
įleipa airba išleipa. Tieusa, jeis greijtai nutraupkia 
poukalbį ier puokla aunt tuiščios sėdyjnės. 

Pou keilių vailandų vėj! pamautau jį priešp Sein 
Laizaro stoutį gybvai besinšneikučiuojantį sum bi- 
čiujliu, kuiris jaim patairinėja dėlp veiršutinės ap- 


siauksto saggggggg78787£7££280S- 

Paragogė 


Kartąv maždaugs vidudienįm galinėjep auto- 
busoi S platformojem pastebėjaus jaunąp vyrąm 
pera ilgum kaklup, jisa dėvėjop skrybėlęv, apjuos- 
tąt pintal virvelem vietojep kaspinom. Staigap jis 
susikivirčijoz sup kaimynum, kado tasa tyčian jam 
mindėm kojast, kaip keleiviait įlipdavom arbaž iš- 
lipdavon. Tiesak, jisa greitaip nutraukės ginčąs ira 
puolės anta laisvosi vietosi. 

Pop keliųm valandyn aša jįp vėla pamačiaup 
prieši Sent Lazaroi stotįk — gyvais kalbėjosis sup 
bičiulium, kurisa jami patarėt aukščiaup įsiūtim 
viršutingk apsiaustok 52g333333333333333333. 


90 


Kalbos dalys 


DAIKTAVARDŽIAI: kartas, vidudienis, platfor- 
ma, autobusas, maršrutas S, galas, parkas, Monso, 
vyras, kaklas, skrybėlė, kaspinas, vieta, virvutė, as- 
muo, kaimynas, koja, kartas, keleivis, sėdynė, va- 
landa, aikštė, stotis, Sen Lazaras, draugas, tarpas, 
atvartai, paltas, siuvėjas, saga. 

BŪDVARDŽIAI: atviras, pilnas, laibo, fetrinę, 
pintas, viršutinę. 

VEIKSMAŽODŽIAI: pastebėti, dėvėti, kibti, bū- 
ti, numinti, įlipti, išlipti, liautis, ginčytis, pulti, 
pamatyti, šnekučiuotis, patarti, sumažinti, kreip- 
tis, persiūti. 

ĮVARDŽIAI: aš, kurią, tas, šis, jam, kiekvieną, 
jis, jį, kuris, jam. 

PRIEVEIKSMIAI: kartą, kai, maždaug, beveik, 
dabar, itin, staiga, tyčia, gyvai, aukščiau, kiek. 

PRIELINKSNIAI: po, su, tarp, į, priešais. 

JUNGTUKAI: kad, ar. 

Metatezė 


Katrą madžaug vinudiedį ganilėje ausobuto 
plaftormoje pasbetėjau ryvą rep iglu kalku ir sryk- 
bėle, apsuojta sakovišta vivrele. Sgaita jis apralkino 
kainymą, kad tas čytia jam nimdo jokas. Čatiau jis 
genvė narbio ir luopė ant vaislos dėsynės. 

Po ropos vandalų vėl jį pačamiau rpieš Nes La- 
razo tsotį su mžogum, rukis ratapinėjo lėd sogas. 

Pirmyn atgal 


Vieną dieną pirmyn apie vidudienį atgal gali- 
nėje pirmyn beveik pilno atgal autobuso pirmyn 
platformoje atgal pastebėjau pirmyn jauną vyrą 
atgal, kurio kaklas buvo pirmyn ilgas, o skrybėlė 
atgal apjuosta pirmyn pinta juostele, o ne kaspinu 
atgal. Staiga jis ėmė šaukti pirmyn ant kaimyno at- 
gal, kuris, pasak jo, pirmyn mindė jam atgal kojas 
pirmyn kaskart, kai atgal įlipdavo pirmyn keleivių 
atgal. Paskui jis nuėjo pirmyn ir atsisėdo atgal, nes 
viena vieta pirmyn atsilaisvino atgal. 

Truputį vėliau aš pirmyn jį vėl pamačiau atgal 
priešais pirmyn Sen Lazaro stotį atgal su draugu 
pirmyn, kuris jam davė atgal patarimų dėl elegan- 
cijos pirmyn. 

Tikriniai vardai 


Galinėje pilnutėlio Leono Žozefinoje vieną die- 
ną pamačiau Teodulą su Karoliu Ilguoju ir Silvestru, 
kuris buvo apjuostas ne Kasparu, o Pilypuku. Staiga 
Teodulas ėmė kabinėtis prie Teodosijaus, kuris 
mindė jam Lorelį ir Hardį kaskart, kai kolumbai 
įlipdavo arba išlipdavo. Tiesa, Teodoras greit metė 
Eridę dėl laisvos Sibilės. 

Po dviejų Heigensų vėl išvydau Teodorą priešais 
Sen Lazarą, karštai bepostringaujantį su Oskaru V., 
kuris jam patarė grįžti pas Pjerą K., kad permode- 


liuotų Sanelę kokiais trimis centimetrais aukščiau. 

Mėsininkų žargonas 


(luserbemas ) 


Lienąvą lienądkšą apie lidudienįkšlį S laršru- 
tomkšlio ltobuseaukšlio galinėje latformojepšlėje 
pastebėjau jauną lyrąvėną per ilgu aklukščiu, jis 
dėvėjo Ikrybėlęskšlą, apjuostą supinta lirvelevkšle. 
Staiga jis lubarėsė laimynąkšlį - laltinoko, kad tas 
tyčia užmina jam ant lojųkšlių kaskart, kai lelei- 
viaikėnai įlipa arba išlipa. Jis lutraukėnė lokalbįp- 
šlį ir skubiai luėjono sėstis į laisvąlą lietavkšą. 

Lamačiaupau jį po leliųkų lalandyvkšlių prieš 
Sen Lazarolšio ltotįskšlę - gyvai šnekučiavosi su 
lraugudkšliu, kuris jam lakėsė lruputįkšį aukščiau 
persiūti liršutingvšlę laltopšlio lagąslėlę. 


*  Lušerbemas (/owchberbem arba louchėbem) - XIX a. pirmoje pu- 
sėje Paryžiaus ir Liono mėsininkų vartotas žargonas, žinomas 
ir kartais vartojamas mūsų dienomis. Pirma žodžio raidė arba 
skiemuo keliami į galą ir keičiami raide I, o gale priduriama 


kokia nors „žargoniška“ priesaga. 
8 g 

ŽAVANAS 


Vievaną dienavą apie viduvadienį gavalinėje S 
maršruvato autovabuso plarformavoje pastebėjau 
jaunavą vyvarą per ilgu kakvalu, jis dėvėjo skryva- 
bėlę, apjuostą supinvata virvavele. Staiga jis suvaba- 
rė kaimynavą - kaltino, kad tas tyčiava užminava 
jam ant kovajų kaskavart, kai keleivaviai įlipa arba 
išlipava. Jis nutrauvakė povakalbį ir skubiai nuėjo 
vasėstis į laisvavą vievatą. 

Pavamačiau jį po kevalių valanvadų prieš Sen 
Lavazaro stovatį - gyvavai šnekuvačiavosi su drau- 
vagu, kuris jam savakė truputį aukščiau pervasiūti 
virvašutinę vasagą. 


Žavanas (javanais, kilęs nuo žodžių junginio javais - pranc. aš 
turėjau) - XIX amžiaus antroje pusėje Prancūzijoje sukurtas 
ir populiarus žargonas: žodžiuose priduriami papildomi para- 
zitiniai skiemenys ar raidės, kad pasakymo nesuprastų nemo- 


kantys žargono. 

Antonimiškas 


Vidurnaktis. Lyja. Autobusai rieda beveik tušti. 
Netoli Bastilijos ant autobuso A kapoto į pečius 
įgaužęs galvą vienplaukis senis dėkoja labai toli 
nuo jo esančiai damai, kad ji glosto jam plaštakas. 
Paskui jis nueina ir atsistoja ant kelių vienam po- 
nui, kuris lieka sėdėti savo vietoje. 

O prieš porą valandų už Liono stoties tas senis 
užsikimšo ausis, kad negirdėtų valkatos, kuris ir 
nenorėjo sakyti, kad reikėtų padala žemiau persiū- 
ti apatinę jo trumpikių sagutę. 

Makaronizmai 


Saulė buvo į zenito regioną, o atmosfero karštis 
magnissima. Senatus populusgue paryžiensis pra- 
kaitinėjo. Autobai važiavo completi. In uno ex su- 
pradictis autobų, kuris buvo pažymėtas „S“, pama- 
čiau guasi juną žmogų su multai elonguotu kaklu 
ir skryblitu, apjuostu galono tressato. Tas junjoras 
užpuolėsi kitą žmogų, kuris buvo proximus ir, pa- 
sak junjoro, „trypė pėdes post deliberacijos savo 
sieloje“. Tada, matante laisvą sėdį, nubėgo ten. 

Saulė in coelo dvi horas buvo nukeliavus. Pra- 
einante pro Sankto Lazaro ferotakių stotį, pama- 
čiau supradictum juną su kitu ejusdem farinae, ku- 
ris buvo elegancijos arbiteris ir consilium davinėjo 
dėl vienos iš sagų junjoro kapoje. 

Homofoniškas 


Kartą apie vidudienį (du, du) autobuso (bus, 
o!) S gale (galia), platformoje (formoje), pastebė- 
jau jauną ilgakaklį (Heraklį?) su skrybėle, apjuosta 
kasa (plaukų?). Staiga (taiga) jis užsipuolė (puolė) 
kaimyną (miną), tas, pasak jo (pasakojo) jam tyčia 
mindė (kokia indė?) kojas (kuojas?). Tačiau pama- 
tęs (matęs) tuščią vietą, puolė prie jos (prijuos?) ir 
nutraukė (raukė) ginčą. 

Truputį (pūtė) vėliau vėl jį pamačiau prieš Sen 
Lazaro (caro?) stotį (stot į!). Kitas asmuo (akmuo?) 
jam davė patarimus (arimus) dėl sagos. 

Italizmai 


Vieną dieną per puopetidžio vadžiuoju autobu- 
so platformoje ir kokį uomo aš matau? Aš matau 
vieną džiaunuolį su lungas kaklas ir aplink jo skry- 
belį supintą kaspinelį. Ir tas džiaunuolis udžpuo- 
la vieną varguolinį - bara, kad jam mindo pėdė, 
o tas asoliutamente jam nemindo pėdė, ir kada 
džiaunuolis mato vieną sėdynę vuotą, korendo ten 
ir atsisėdasi. 

Viena ora dopo aš jį vėl matau - jis askolta 
kadžkokio gradžiolėlio išsipuošelinio patarimai a 
proposito di viena saga del apsiaustolino. 

Skirta anglams 


Kartah apie vidoodienee ash vazhawough auto- 
boosu Shamperey vartoo link. Jis boovo beveyk 
pilnas. Ash vis dehlto eelipough ir pamachough 
yaunah veerah ilgoo kakloo ir skreebeleh, apyoos- 
ta supinta yoostele. Jis supeeko ant vieno asmens, 
kuris ygm mindeh koyas, paskoui nueyo atsisehsti. 

Troopootee vehlew ash yee vehl pamachough 
pryesh Sen Lazaro stohtee kartoo su dandy, tas yam 
patareh kyek oukshchew eesewti pahlto sagah. 


Atvirkstinis 


Dieną vieną, dažmaug divudienį autoinėje gal- 
buso Aarpormoje pamačiau vauną jyrą per kaibu 
laklu ir apkrybėle sujuosta vinta pirvele. Taiga 
sas tipas kubara saimyną, juris kam kindo mojas. 
Jaskui nis pubėgo prie vaisvos lietos. 

Po voros palandų pėl vamačiau jį prieš Len 
Sazaro stotį - klausė pieno vuošeivos patarimų. 

Botaninis 


Pastypsojęs kaip grybas po nuostabiai išsike- 
rojusia saulėgrąža, įsiskiepijau į moliūgą, keliau- 
jantį į Peralaukį. Ten atkapsčiau cukiniją, kuri 
buvo tokia išstypusi, kad kaip tik skynimui, o jai 
ant kriaušės buvo užvožta liana apvyniota dėžu- 
tė. Staiga tas agurotis kad ims tarkuoti ropę, kuri 
įvirto į lysvę ir traiškė jo ūglius. Bet kad jis grybo 
vertas! Vengdamas gauti gilių ir kankorėžių, nu- 
slinko įsišaknyti į nedirbamą žemę. 

Vėliau pamačiau jį prie Šimto arų šiltnamio. Vai- 
nikėlio viršuje ketino įsidiegti avinžirnio įskiepą. 


103 


Medicininis 


Po trumpo helioterapijos seanso baiminausi, 
kad mane patalpins į karantiną, bet galų gale įli- 
pau į merdinčiųjų prigužėjusį greitosios pagalbos 
automobilį. Ten diagnozavau gastralgiką, kurį ka- 
mavo įkyri milžinūgystė - trachėja buvo pailgėjusi, 
o reumatas deformavęs jo skrybėlės kaspiną. Tam 
kretinui staiga užėjo isterijos priepuolis, nes vienas 
paliegėlis jam mygė kojų nuospaudas, paskui išlie- 
jęs tulžį atsiskyrė, kad nurimtų konvulsijos. 

Vėliau vėl jį pamačiau — stovėjo sustabarėjęs 
priešais Lazaretą, o kažkoks šarlatanas jį kon- 
sultavo dėl šunvotės, bjaurojančios raumeningą 
krūtinę. 

Užgaulus 


Šleikščiai palaukęs atgrasioje saulėkaitoje galų 
gale įlipau į atstumiantį autobusą, kur grūdosi 
visas tuntas idiotų. Tarp jų pats kvailiausias buvo 
vienas spuoguotis begaliniai laibu gūžiu, jis puika- 
vosi groteskiška skrybėle su virvele vietoje kaspino. 
Akiplėša ėmė rėkti, nes seniokiško įtūžio apniktas 
bukas kriošena mindė jam kanopas; tačiau visai 
netrukus subliuško ir nešė kudašių prie tuščios 
vietos, dar drėgnos nuo anksčiau sėdėjusio užpa- 
kalio prakaito. 

Ir nepasisek tu man taip - po dviejų valandų 
vėl sutikau tą idiotą, pilstantį iš tuščio į kiaurą su 
kitu idiotu prieš atgrasų monumentą, vadinamą 
Sen Lazaro stotimi. Jie pliauškė apie kažkokią sagą. 
Aš taip sau pamaniau: ar tas niekingas idiotas pa- 
kels, ar nuleis tą guzą, vis tiek atrodys bjauriai. 

Gastronominis 


Gerokai pasitroškinęs iki juodumo išlydytame 
saulės svieste, galų gale įlipau į pistacijų spalvos au- 
tobusą, kur važiuojančiųjų knibždėjo kaip kirmė- 
laičių pernokusiame sūryje. Šioje lakštinių krūvoje 
pastebėjau aukštą degtuką ilgu kaip diena be duo- 
nos kaklu, ant galvos užsivožusį sklindį, apjuostą 
savotišku siūleliu sviestui pjaustyti. Tas veršis už- 
putojo, nes kažkoks džiūvėsis (kuris liko it musę 
kandęs) slėgte slėgė sūrį iš jo kanopų. Tačiau jis 
greit liovėsi plakti liežuviu ir tekštelėjo į ištuštėju- 
sią kepimo formelę. 

Aš ramiai virškinau atgalios važiuojančiame au- 
tobuse ir prieš Sen Lazaro stoties bufetą vėl pama- 
čiau tą neiškilusį ragaišį drauge su skrebučiu, ku- 
ris jam vieną po kito kepė patarimus, kaip gražiau 
serviruotis. Anas pasijuto prisiviręs košės. 

Zoologinis 


Tą valandą, kai liūtai eina atsigerti, mus gabeno 
narve Šamperė aikštės link, ten pastebėjau zebrą 
stručio kaklu, dėvėjusį šimtakoju apjuostą bebrą. 
Staiga tas žirafiukas ėmė širsti - mat kaimynystėje 
kažkoks gyvūnas mina ant kanopų. Tačiau pabū- 
gęs, kad jam neiškarštų kailio, nužirgliojo tuščio 
urvo link. 

Vėliau prieš Botanikos sodą vėl pamačiau tą 
gaidžiuką, tarškė kažką apie plunksnas su kitu 
sparnuočiu. 

Bejėgis 


Kaip apsakyti, kokį pojūtį sukelia dešimties 
susispaudusių kūnų sąlytis galinėje S maršruto au- 
tobuso platformoje vieną dieną, maždaug vidudie- 
nį, kažkur netoli Lisabonos gatvės? Kaip išreikšti, 
kokį įspūdį sužadina veikėjas išsigimėliškai ilgu 
kaklu ir skrybėle, kurios kaspinas nežinia kodėl 
pakeistas virvagaliu? Kaip apsakyti įspūdį, kurį 
sukelia barnis tarp taikaus keleivio, neteisingai ap- 
kaltinto, kad tyčia mindo kito kojas, ir apjuoktino 
kito, kaip matyti, aukščiau minėto veikėjo? Kaip 
nusakyti, kokį įspūdį kelia pastarojo sprukimas 
stengiantis nuslėpti skystablauzdišką baimę pasi- 
naudoti laisva sėdyne? 

Pagaliau kaip nusakyti, kokį įspūdį sukėlė to 
pono pasirodymas prieš Sen Lazaro stotį po dvie- 
jų valandų kartu su elegantišku draugu, kuris davė 
patarimus dėl aprangos? 

Modern style 


Vieną dieną omnibuse apie vidudienį man pasi- 
taikė dalyvauti tokioje trumputėje tragikomedijo- 
je. Jaunas dabita, bjaurojamas ilgo kaklo ir, keistas 
dalykas, plonos katiliuką juosiančios virvelės (šis 
modelis dabar turi didelį pasisekimą, bet man ne- 
patinka), pasinaudojęs dingstimi, kad spūstis dide- 
lė, staiga kaimyną labai arogantiškai subarė, - jo 
arogancija veikiausiai slėpė bailio būdą, - ir apkal- 
tino, kad tas sistemingai mindo jo lakuotus pusba- 
čius kaskart, kai tik įlipa ar išlipa ponios ir ponai, 
vykstantys Šamperė vartų link. Tačiau puošeiva 
nelaukė artkirčio, kuris tikriausiai būtų privertęs 
jį kautis, ir mikliai spruko į autobuso saloną, kur 
atsirado laisva vieta, mat vienas mūsų bendrakelei- 
vis ką tik iškėlė koją ant minkšto šaligatvio asfalto 
Pereirų aikštėje. 

Po poros valandų, kai pats buvau autobuso sa- 
lone, pastebėjau geltonsnapį, apie kurį ką tik jums 
pasakojau: atrodė labai susidomėjęs pokalbiu su jau- 
nu elegantu, duodančiu jam stilisto patarimus, kaip 
vilkėti puspaltį aukštojoje visuomenėje. 

Tikimybinis 


Tarp didmiesčio gyventojų vyksta tokia gau- 
sybė kontaktų, kad nieko stebėtino, jeigu kartais 
tarp jų kyla bendro pobūdžio nerimtų nesutarimų. 
Neseniai man teko dalyvauti tokiame visai ne- 
draugiškame susirėmime, kokių paprastai nutin- 
ka viešajam transportui skirtuose automobiliuose 
Paryžiaus regione piko metu. Tiesa, nieko keisto, 
kad tapau žiūrovu, mat dažnai jais važinėju. Tą 
dieną kivirčas buvo nereikšmingas, tačiau mano 
dėmesį labiau patraukė vieno iš tos menkutės dra- 
mos veikėjų kūno sandara ir galvos apdangalas. 
Tai buvo dar jaunas vyras, bet jo kaklas tikriausiai 
ilgesnis negu vidutinis, o kaspinas ant skrybėlės 
pakeistas supinta virvele. Keistas dalykas: po poros 
valandų vėl jį pamačiau beklausantį patarimų apie 
aprangą, jam duodamų draugo, su kuriuo jis kartu, 
sakyčiau, atsainiai, vaikštinėjo pirmyn ir atgal. 

Tąsyk buvo nedaug tikimybių, kad įvyks tre- 
čias mūsų susitikimas, ir tiesa, kad nuo tos dienos, 
kaip ir turi būti pagal racionalius tikimybės dės- 
nius, daugiau to jauno vyro neišvydau. 

Portyetas 


Stilas — tai dvikojis labai ilgu kaklu, kuris apie 
vidudienį pasirodo S maršruto autobusuose. Jis la- 
bai mėgsta būti galinėje platformoje, kur, snarglius, 
stypso galvą prisidengęs skiautere, apjuosta maž- 
daug piršto storumo rumbeliu, ganėtinai panašiu 
į virvę. Būdamas niauriai nusiteikęs, mielai puola 
silpnesnį, tačiau mikliai gavęs atkirtį, sprunka į 
autobuso vidų ir stengiasi, kad kiti jį pamirštų. 

Dar galima jį pamatyti — tik daug rečiau - Sen 
Lazaro stoties prieigose šėrimosi metu. Seną kai- 
lį jis pasilieka, norėdamas apsisaugoti nuo žiemos 
šalčių, tačiau kailis daugelyje vietų būna įplėštas, 
kad galėtų įlįsti kūnas; šis savotiškas apsiaustas 
turi būti gana aukštai užsegamas pasitelkus dirb- 
tines priemones. Stilas, negebantis savarankiškai 
su jomis susidoroti, kreipiasi pagalbos į kitą gimi- 
ningos rūšies dvikojį, o šis jį pamoko. 

Stilografija - tai teorinės ir dedukcinės zoologi- 
jos atšaka, kurią galima plėtoti visais metų laikais. 

Geometrinis 


Sračiakampiame paralelipede, judančiame išil- 
gai tiesės 44 x + S = y linijos, homoidas A su sfe- 
rišku atsikišimu, apjuostu dviem sinusoidėmis virš 
cilindrinės dalies, kurios ilgis / > 2, viename taške 
susikerta su paprastu homoidu B. Įrodyti, kad su- 
sikirtimo taškas yra ir atsitraukimo taškas. 

Jei homoidas A sutinka panašų homoidą C, 
tada susikirtimo taškas yra apskritimas, kurio 
spindulys yra 7 < /. Nustatyti, koks šio susikirti- 
mo taško aukštis 5 santykyje su vertikalia homoi- 
do A ašimi. 

Valstietiškas 


Neturėjau tų popieriokų su numeriokais, ale 
vis tiek ton karieton insirioglinau. Kai jau stovėjau 
un to gi karietas, kurių anys vadina autobusu, pa- 
dlogo, teipgi jau buvau baisiai užspaustas, uždusįs, 
susikaustįs. Ale pagaliau kai sumakėjau, dairaus 
aplinkui ir kų gi aš tynoj matau? Stovi toks ba- 
jovas kerėpla su tokiu va koklu ir tokiu navatnu 
skriblium. Tas koklas bais ilgas. O tas skirblius ap- 
suktas tokiu va virvalį, va tep va. Paskui anas kad 
papyka. Takiom venom nabogui kad dėjo piktų 
žadelių, kakių tik žinojo, a paskum dydelys kerė- 
pla nuėja ir atsisėda. 

Nugi būna takių dalykų dydeliam miesti, kep 
nebus. Ale žinat, kad ir vėl pamatom paskum tų 
bajovų kerėplų. Nepraėja nė dvi gadynas ir prieš 
tokį bajovų pastatų kep mažu vyskupą Pentriušią 
namus būtų, kep tynoj anys soko, kai sova miestų 
maloniu vardu vadina. Taigi stovi tynoj tas bajovas 
kerėpla, tynoj voikšto pirmyn ir atgalios su kitu 
tokiu podabnu tynginiu, ale kų gi tas anom soko? 
Tas kitas un jį panašus tinginys anam soko: „Šitų 

sogų tai raikia aukščiau insiūt, tep būt padabniau.“ 
Tep va anas tom kitom bajavam kerėplai pasokė, 
tasai un jį padobnas tinginys. 


Ištiktukai 


Pšš! Che! Ak! Oi! Hm! Ak! Uf! Ėė! Oho! O! 
Fui! Fee! Ai! Ehei! Ajai! Ei! Aha! Che! Pyst! 
Oho! Ėe! Fui! O! Che! Taigi! 

Precioziškas 


Tai įvyko maždaug vieno liepos vidudienio pri- 
eigose. Apsikaišiusi gausybe strėlių virš horizonto 
tviskėjo saulė. Asfaltas nežymiai pulsavo ir skleidė 
švelnutį smalos kvapą, kuris vėžininkams žadina 
vaikiškas ir apmaudžias mintis apie jų ligos išta- 
kas. Autobusas žalia ir balta livrėja, paženklintas 
paslaptinga raide S, atriedėjo prie Monso parko 
gabenti grupelės išrinktųjų — kandidatų į kelei- 
vius, priartėjusių prie slidžios ištirpimo prakaite 
ribos. Galinėje šiuolaikinės prancūzų automobilių 
pramonės šedevro platformoje, kur it silkės skar- 
dinėje glaudėsi netilpusieji salone, mažais žingsne- 
liais artėjantis prie trisdešimties pašlemėkas, tarp 
beveik smauglio ilgumo kaklo ir virvelyte apjuos- 
tos skrybėlės įgaužęs apsiblaususią švininę galvą, 
pakėlė balsą, persmelktą neapsimestinio kartėlio, 
regis, sklindančio iš gencionų trauktinės ar kito 
panašaus gėrimo pilnos taurės, ir skundėsi pasi- 
kartojančiu sutrenkimo reiškiniu, kurio priežastis, 
pasak jo, buvo kitas bic et nunc Paryžiaus viešojo 
transporto tinklo vartotojas. Skundą išvinguriavo 

gaižiu garbaus senjoro, kuriam miesto tualete 
kas būtų įžnybęs į pasturgalį, tonu, ir kuris, kad 
ir kaip neįtikėtina, jokiu būdu nepritaria tokiam 
mandagumui ir tokių žaidimų nežaidžia. Tačiau 
išvydęs tuščią vietą, puolė prie jos. 

Vėliau, kai saulė jau buvo nusileidusi per kelias 
monumentaliųjų dangaus paradinių laiptų pa- 
kopas, o mane gabeno jau kitas tos pačios linijos 
autobusas, pastebėjau aukščiau aprašytą veikėją, 
peripatetiškai judantį Romos aikštėje drauge su 
ejusdem jarinae asmeniu, kuris šioje automobilių 
eismui skirtoje aikštėje davė jam patarimus apie 
eleganciją, siekiančius ne toliau negu saga. 

Netikėtas 


Draugai jau sėdėjo kavinėje prie stalo, o prie jų 
prisidėjo Alberas. Ten buvo Renė, Roberas, Adol- 
fas, Žoržas, Teodoras. 

— Tai kaip sekasi? - draugiškai paklausė Ro- 
beras. 

— Gerai, - atsakė Alberas. 

Jis pakvietė padavėją. 

— Man pikono, - užsisakė. 

Adolfas atsigręžė į jį: 

— Kas naujo, Alberai? 

— Nieko ypatingo. 

— Geras oras, - pasakė Roberas. 

- Šaltoka, — atsakė Adolfas. 

— Tiesa, šiandien mačiau juokingą dalyką, - pa- 
sakė Alberas. 

— Vis dėlto šilta, - pasakė Roberas. 

— Ką? — paklausė Renė. 

— Autobuse, važiuodamas pietų, - atsakė Al- 
beras. 

— Kokiame autobuse? 

— S maršruto. 

— Ką matei? - paklausė Roberas. 

— Praleidau kokius tris, kol pagaliau įlipau. 

— Tokią valandą nieko keisto, - atsakė Adolfas. 

— Tai ką tu matei? - paklausė Renė. 

— Buvom susigrūdę, - pasakė Alberas. 

— Gera proga pažnaibyti užpakaliukus. 

— Eu! - suprunkštė Alberas. - Ne tai svarbiausia. 

— Tai pasakok. 

— Šalia manęs stovėjo keistas tipelis. 

— Koks? - paklausė Renė. 

— Aukštas, liesas, keistu kaklu. 

- Kokiu? 

- Lyg jį būtų kas ištempęs. 

— Pailgintas. 

— O dar jo skrybėlė, kai prisimenu, keista. 

— Kokia? —- paklausė Renė. 

— Apjuosta ne kaspinu, o pinta virvele. 

— Keista, - pasakė Roberas. 

— O be to, - tęsė Alberas, - tas tipelis dar ir pik- 
čiurna. 

— Kodėl? - paklausė Renė. 

- Ėmė šaukti ant kaimyno. 

— Kodėl? - paklausė Renė. 

— Atseit, tas jam mindęs kojas. 

— Tyčia? - paklausė Roberas. 

— Tyčia, - atsakė Alberas. 

— O paskui? 

— Paskui? Jis tiesiog nuėjo ir atsisėdo. 

— Ir viskas? - paklausė Renė. 

— Ne. Keisčiausia, kad po poros valandų vėl jį 
pamačiau. 

— Kur gi? - paklausė Renė. 

— Prieš Sen Lazaro stotį. 

— Kokį velnią jis ten veikė? 

— Nežinau, - atsakė Alberas. - Vaikštinėjo pir- 
myn ir atgal su draugeliu, kuris pasakė, kad jo pal- 
to saga įsiūta truputį per Žemai. 

— Tiesa, taip aš jam ir pasakiau, - tarė Teo- 
doras. 


Raymondas Gueneau - žaidžiantis 
enciklopedininkas 


Mito našta: arba Gueneau iš tiesų buvo genialus amžininkus pri- 
bloškęs enciklopedininkas, arba apgavikas. 


Bernard-Henri Lėvy, Užrašai, žurnalas Le Point, 
1997 m. spalio 2 d. 


Oueneau Stiliaus pratimai yra jaudinantis šedevras, beje, ir vie- 
nas iš nuostabiausių pasakojimų prancūzų literatūroje. 


Iš Vladimiro Nabokovo interviu Alfredui Appelui: 1971, Novel, 
A Forum on Fiction, Providence: Brown University, Rhode Island. 


Raymond'as Oueneau (Raimonas Keno, 1903-1976) - prancūzų 
matematikas, kalbininkas, poetas ir prozininkas, vienas iš dešim- 
ties Gonkūrų akademijos narių, literatūrinio judėjimo OuLiPo 
(Ouvroir de la littėrature potentielle; liet. Potencialiosios litera- 
tūros dirbtuvės) įkūrėjas, eruditas. Nepaisant itin turtingo, net 
bauginamo intelektinio bagažo, jis turėjo pakankamai išminties 
nežiūrėti į save pernelyg rimtai, nesirinko tarp menininko ir 
mokslininko, poeto ir kalbininko veiklos, o aprėpė visas šias sri- 
tis. Visi jo literatūros kūriniai - tai tęstinis eksperimentas ieškant 
atsakymo, kaip funkcionuoja kalba ir kaip galima ja disponuoti. 

R. Gueneau pradėjo kurti dar vaikystėje ir buvo nepasoti- 
namas skaitytojas (toks liko visą gyvenimą): trylikos jau buvo 
parašęs dvidešimt romanų ir daugybę eilėraščių. Nuo 1920 m. 
su tėvais įsikūrė Paryžiuje. Sorbonos universitete studijavo lite- 
ratūrą ir filosofiją. 1925 m. atliko karinę tarnybą: buvo išsiųstas 
į Vokietiją, paskui — į Maroką (ten dar vyko karas). Pažintis 

su siurrealistais Andrė Bretonu, Jacgues'u Prėvertu, Georges'u 
Duhameliu 1927 m. sustiprino jo literatūrinį pašaukimą. R. Gue- 
neau išmėgino siurrealistų metodą - automatinį rašymą, bet 
vėliau jį kritikavo ir atmetė. Pirmieji R. OGueneau tekstai buvo 
išspausdinti siurrealistų grupės žurnale La Rėvolution Surrėaliste. 
Tuomet išryškėjo rašytojo domėjimasis sapnais, juos įkūnijan- 
čiomis meno formomis, kinu. 

1928 m. grįžęs iš karinės tarnybos vedė Jeanine'ą Kahn, 
A. Bretono seserį. Išmėgino daug darbų, tarp jų ir banko tar- 
nautojo, popierinių staltiesių tiekėjo restoranams, lankė bokso 
treniruotes. Tačiau 1930 m. jį apniko depresija - tapo „nesu- 
sitaikiusiu neprisitaikėliu“. R. Gueneau „dėl asmeninių priežas- 
čių“ staiga nutraukė draugystę su A. Bretonu ir kartu su poetu 
Robert'u Desnosu parašė prieš jį nukreiptą atsišaukimą Lavonas 
(Un Cadavre). 

Romane Odilė (Odile, 1937) R. Gueneau metaforiškai papa- 
sakojo, kaip kelionė į Graikiją (1932) galutinai išvadavo jį iš siurre- 
alistų įtakos ir paskatino rašyti pirmąjį romaną. 1933 m. pasiro- 
dė per tris mėnesius sukurtas romanas Piktžolės (Le Chiendent). 
Graikijoje R. Oueneau patyrė, kokios skirtingos yra šnekamoji 
ir rašytinė kalba, ir įsitikino, kad galima kurti literatūrą ir šne- 
kamąja kalba. 

1936 m., gimus sūnui, rašytojas įsikūrė Paryžiaus priemies- 
tyje Neji ir ėmė rašyti kroniką Ar pažįstate Paryžių? dienraščiui 
Llntransigeant, daug bendradarbiavo su kita spauda. Pagal šias 
kronikas klausimų ir atsakymų forma buvo sudaryta ir 1955 m. 
išleista to paties pavadinimo knyga (Connaissez-vous Paris?). 

1938 m. leidykloje Gallimard gavo skaitytojo anglų kal- 
ba pareigas, vėliau su Henry'u Milleriu įkūrė žurnalą Volontės, 
bet šią veiklą nutraukė prasidėjęs karas. Iš 1939-1940 dienoraš- 
čio (Journal 1939-1940, išleistas 1986 m.) aišku, kad rašytojas 


I22 


patyrė didelę dvasinę sumaištį, o ramybę atrado katalikybėje. 
Mobilizuotas 1939 m., 1940 m. birželį demobilizuotas, 1941 m. 
tapo leidyklos Gallimard generaliniu sekretoriumi. 

Karo metais išleido eilėraščių rinkinį Akyz (Les Ziaux, 1943), 
pjesę Einant pro šalį (En Passant, 1944), romanus Mano draugas 
Pjero (Pierrot mon ami, 1942), Toli nuo Rejo (Loin de Rueil, 1944), o 
pokariu - romaną Gyvenimo sekmadienis (Le dimanche de la vie, 
1952). Šis ir kiti pokario romanai daug šviesesni nei ankstesnieji. 
Tikras džiaugsmo proveržis - romane Zazi metro stotyje (Zazie 
dans le mėtro, 1959; režisierius Louis'as Malle'is 1960 m. pagal jį 
sukūrė to paties pavadinimo filmą), o prieš tai, 1947 m., pasirodė 
okupacijos metais rašyti Stiliaus pratimai (Exercices de style). 

Po netikėto Stiliaus pratimų triumfo R. Oueneau tapo Pran- 
cūzijos matematikų asociacijos nariu (1948). Nuoseklu, kad visą 
gyvenimą puoselėta aistra matematikai jį tam pastūmėjo; vėliau 
tapo Patafizikų koležo nariu (1950), Gonkūrų akademijos nariu 
(1951), galiausiai - Gallimard leistos „Plejados enciklopedijos“ di- 
rektoriumi (1954). 

Be to, R. Oueneau visą laiką rašė kinui: dialogus Luiso 
BuAuelio filmui Mirtis šiame sode (La Mort en ce jardin, 1956), 
Frederico Fellinio Kelio prancūziškus dialogus (La Strada, 1954), 
Ingmaro Bergmano Vasaros nakties šypsenos (Sourires d'une nuit 
dėtė, 1956); sukūrė libretą Rolando Petit baletui Deimantų riji- 
kė (La Crogueuse de diamants, 1950); toliau rašė dienraščiams ir 
žurnalams, knygų įžanginius ir pabaigos straipsnius, komentarus 
apie Williamą Faulknerį, Borisą Vianą, Henry Millerį, Jacguesą 
Prėvert'ą, Benjaminą Constantą, Edgarą Allaną Poe, antikos grai- 
kų poetus, mokslinę fantastiką, vertė. Veiklos gausa ir įvairovė 
rodo jį buvus tikrą enciklopedininką. Jo skaitytų (ir pakartotinai 
skaitomų) knygų sąraše apie 10 000 pavadinimų. Žmogiška, kad 
dėl tokio kiekio ar skubos R. Oueneau pamiršdavo, vėl imdavo į 

rankas tuos pačius įvairių temų pasaulio grožinės literatūros, taip 
pat humanitarinių ir tiksliųjų mokslų kūrinius. Rašytojų galerijoje 
jis lieka išskirtinis: už skaitinių gausą veikiausiai svarbesnis ir įdo- 
mesnis atkaklus jo noras organizuoti ir panaudoti žinias. 

R. Gueneau turėjo nepaprastą humoro jausmą, gebėjimą 
juo užkrėsti kitus. Kaip humoristas jis išryškėjo vėlesnėje kū- 
ryboje: 1950 m. išėjo eilėraščių knyga Maža nešiojamoji kos- 
mogonija (Petite Cosmogonie portative) - šešiose giesmėse 
aleksandrinais sąmojingai sueiliuota pasaulio istorija, tarsi 
kontrastas ankstesniems eilių rinkiniams: Fatališka akimirka 
(LInstant fatal, 1946), Bukolikos (Bucoligues, 1947) ir Paminklai 
(Monuments, 1948); giedra ir garsioji jo eilių knyga Jei įsivaiz- 
duoji (Si tu t'imagines, 1952). 

Pokariu R. Oueneau išleido porą novelių rinkinių ir dar 
daug romanų (ankstesniuosius pasirašė slapyvardžiu Sally Mara). 
Garsiausiame ir žaismingiausiame iš jų, išsiskiriančiame ir kal- 
ba, - Zazi metro stotyje (1959) pasakojama apie pirmą kartą į 
Paryžių atvykusią mergaitę Zazi, kurios svajonė - pamatyti me- 
tro. Tačiau, kaip dažnai įvyksta Prancūzijoje, metro tuo metu 
streikuoja. Per 36 sostinėje praleistas valandas jai nutinka daug 
nuotykių. Kai mama grįžusios paklausia, kas atsitiko Paryžiuje, 
mažoji Zazi atsako: „Aš pasenau“. Romanas parašytas vien šne- 
kamosios kalbos dialogais, daug kur nesilaikant nei rašybos, nei 
gramatikos taisyklių. Čia pilna lingvistinės žaismės ir kalbos at- 
radimų (dviprasmybių, keiksmų, pokštų apie seksą). Zazi įžūli 
ir smalsi, ne pagal amžių brandi, tad gali kalbėti, kaip jai šau- 
na į galvą - „naująja prancūzų kalba“ (le nėo-francais), kurią 
R. Gueneau norėjo įtvirtinti ir puoselėti. Tačiau romanas - ne 
vien lingvistinis eksperimentas, jame persipina šnekamoji kal- 
ba ir humoras, potekstės, aliuzijos į kitus literatūros kūrinius, - 
kaip sako Zazi: „Čia ne vien linksmybės, o dar ir menas“. 

Knyga triumfavo, o R. OGueneau buvo priblokštas tokio pa- 
sisekimo (Zazi sėkmė man buvo smūgis, kurį sunkiai pakėliau. 
Joje sakiau nesakydamas, kalbėjau vien keliems laimingiesiems, 
O štai staiga minia ėmė šaukti: „Supratau!“ — net jei tai netiesa, 
vis tiek įspūdinga“ 1914-1965 dienoraštis (Journaux 1914-1965, 
leid. Gallimard, 1996). 

R. Gueneau patyrė sėkmę penkiasdešimt šešerių. Nuo 
1960 m. buvo spausdinamos jo kūrybai skirtos studijos, viena 
iš garsesnių - Roland'o Bartheso Zazi ir literatūra (Zazie et la 
Littėrature). Tais pačiais metais kartu su literatūrą įsimylėjusiu 
inžinieriumi, matematiku Francois Le Lyonnais R. Gueneau įkūrė 
minėtą OuLiPo. Tai literatūrinių eksperimentų dirbtuvės, kurių 
dalyviai rašydami laikėsi įvairių formalių suvaržymų. R. Gueneau 
rūpėjo „ieškoti naujų struktūrų /.../, naujų formų /.../, kurias vėliau 
rašytojai galėtų pasitelkti taip, kaip jiems patinka“ (iš Pokalbių 
su Georges u Charbonnier; Entretiens avec Georges Charbonnier), 
peržengti nusistovėjusias literatūros žanrų ribas, jungti juos. 

R. Gueneau ir toliau rašė eiles ir romanus. Vienas garsesnių 
vėlyvųjų eilėraščių rinkinių - Šimtas tūkstančių milijardų eilė- 
raščių (Cent Mille Milliards de poėmes, 1961). Jį sudaro dešimt 
sonetų, sukarpytų į keturiolika horizontalių juostų, iš kurių 
skaitytojas gali susikomponuoti šimtą keturis sonetus. Vėlyvieji 
romanai: Mėlynos gėlės (Les Fleurs Bleues, 1965), Ikaro skrydis 
(Le Vol d'Icare, 1963); dar parašė ir esė apie matematiką, kalbą, 
istoriją. 

Rašytojas liko labai prislėgtas Žmonos Jeanineos mirties 
(1972), tačiau nesiliovė rašęs: išspausdino straipsnių rinkinį Ke- 
lionė į Graikiją (Le Voyage en Grėce, 1973), prisidėjo prie žurnalo 
La Littėrature potentielle numerių (1973). 

Raymond'as Gueneau mirė septyniasdešimt trejų Paryžiaus 
priemiestyje Neji prie Senos. Po jo mirties išleistos knygos 


125 


Pasakos ir mintys (Contes et Propos, 1981), 1939-1940 dienoraštis 
(Journal 1939-1940), Filosofai ir valkatos (Philosophes et Voyous, 
1986), 1914-1965 dienoraštis (Journaux 1914-1965, 1996). 


Stiliaus pratimai stebina kūrinio parašymo data: regis, taip 
modernu, žaisminga ir originalu, o pradėta rašyti Antrojo pa- 
saulinio karo metais. 

Pasak autoriaus, idėja rašyti tokį kūrinį jam gimė 1930 m.,, 
kai koncerte išgirdo Johano Sebastiano Bacho Fugos meną 
(Die Kunst der Fuge, 1740-1750) - keturiolikos fugų ir keturių 
kanonų, kuriuose varijuojama viena muzikinė tema kompozi- 
ciją. Rašytojui didelį įspūdį paliko tai, kad vienas motyvas gali 
plėtotis „iki begalybės“ — jis pamanė, kad „būtų įdomu sukurti 
kažką panašaus literatūroje /.../. Iš tiesų ir nusprendžiau rašy- 
ti Stiliaus pratimus kaip tik išgirdęs Bacho kūrinį“. Tad 1942 m,, 
remdamasis tikru įvykiu, R. Oueneau parašė dvylika pirmųjų 
pratimų ir pavadino Dodekaedru. Iš pradžių vieno „labai ger- 
biamo literatūros žurnalo“ direktorius juos „su liūdesiu“ atmetė. 
R. Gueneau buvo atkaklus - 1946 m. jau turėjo 99 pratimus 
(„Sustojau nusprendęs, kad tiek pakaks - nei per mažai, nei per 
daug. Sakytum, graikų idealas.). Juos 1947 m. išleido leidykla 
Gallimard. Papildytas leidimas (124 pratimai) su autoriaus įžan- 
ga, dailininkų Jacgues'o Carelmano ir Robert'o Massino iliustra- 
cijomis ir Charles'o Leroy straipsniu pasirodė 1963 m., o dar vie- 
na redakcija - 1973 m., bet šiame leidime jau buvo kiti pratimai 
ir jų pavadinimai. 

Ėmęsis šio sumanymo R. Gueneau susikūrė formalius ir se- 
mantinius suvaržymus. Greta pasakojimų, kuriuose remiamasi 
gramatika, retorikos figūromis, įvairiomis kalbos transforma- 
cijomis, yra pasakojimų, kurių šerdis - uoslė, skonis, filosofija, 
botanika, medicina, matematika. Autorius žaidžia ir stiliumi 

(Pompastiškas, Modern style, Precioziškas), ir pasakojimo ga- 
limybėmis: iš kalbėjimo būdo galima įsivaizduoti pasakotojo 
psichologinį (Dvejonės, Pačiam sau), sociologinį (Valstietiškas, 
Gatvės kalba) portretus, nujausti kalbos žaidimus pamėgusio 
rašytojo autoironišką mirktelėjimą („Juk tik rašydamas tampi 
rašleiviu.“ - Nemokšiškas). R. Oueneau iki kraštutinumo plėtojo 
stiliaus ir kalbos priemones: „Žmonės interpretavo tai /Stiliaus 
pratimus/ kaip bandymą griauti literatūrą, o mano ketinimas 
buvo visai kitas. Mano sumanymas buvo sukurti kelis pratimus. 
Galbūt galutinis produktas ir veiktų kaip rūdžių šalinimo prie- 
monė nuo literatūros, padėtų atsikratyti šiek tiek apnašų. Jeigu 
man pavyko prie to prisidėti, tada labai didžiuojuosi, ypač jei 
tą padariau nesukeldamas skaitytojams didelio nuobodulio.“ 
Kūrinį įvertino daug amžininkų, rašytojų, tarp jų - dramaturgas 
Eugėne as lonesco: „Manau, jei nebūčiau perskaitęs Raymondo 
Gueneau Stiliaus pratimų, nebūčiau teatro trupėms išdrįsęs siū- 
lyti nei Plikagalvės dainininkės, nei kitų savo pjesių.“ 

Stiliaus pratimai sparčiai populiarėjo: buvo viešai skaitomi, 
iki šiol inscenizuojami teatruose (pirmasis pastatymas - Yveso 
Robert'o 1949 m. teatre La Rose rouge), pagal jį kuriamos dainos 
(brolių Jacgues'ų įrašų plokštelė, 1954), naudojami kaip moko- 
moji medžiaga mokyklose ir mokant kitakalbius prancūzų kal- 
bos, išversti į daugiau negu trisdešimtį kalbų. 

Pasakojamas siužetas - banalus ir nereikšmingas, bet devy- 
niasdešimt devynis kartus papasakotas taip išmoningai, kad tam- 
pa akivaizdu: kalba - tai puiki įkvepianti kūrybos medžiaga. 

Versti Stiliaus pratimus buvo tikras iššūkis, vėliau - ir kū- 
rybinis džiaugsmas. Nuoširdžiai dėkoju visiems kolegoms vertė- 
jams ir bičiuliams, kurie palaikė ir padėjo patarimais. 

